title: Neuvostoliiton 44. divisioona

text: Tutkimuskomission raportin mukaan 44. Jalkaväkidivisioonan kokonaistappiot olivat 4 674 sotilasta, joista 1 001 kaatuneina, 1 430 haavoittuneina ja 2 243 kadonneina. Raportin valmistumisen jälkeen osa sotilaista palasi takaisin omalle puolelle, mikä pienensi kadonneiden määrää. 13 962 sotilaan divisioona oli siis supistunut 9 288 sotilaaseen. Raskaimmat tappiot kärsi Haukilan alueella taistellut 25. Jalkaväkirykmentti (25.JR). Tästä 3 296 sotilaan vahvuisesta rykmentistä palasi omalle puolelle 1265 miestä, jolloin kokonaistappioiksi tuli 2031 sotilasta. Heistä 1 551 ilmoitettiin kadonneiksi. Haukilan-Kokkojärven-Sanginlammen alueella toimineen 146. Jalkaväkirykmentin (146.JR) kokonaistappiot olivat 1 393 sotilasta, joista 271 kaatuneina, 699 haavoittuneina ja 453 kadonneina. Lähinnä Haukilan alueella toimineen, vain yhden pataljoonan käsittäneen 305. Jalkaväkirykmentin (305.JR) kokonaistappiot olivat 280 sotilasta, joista 25 kaatuneina, 15 haavoittuneina ja 240 kadonneina. Kokkojärven-Haukilan alueella toimineen 122. Tykistörykmentin tappiot olivat 698 sotilasta, joista 145 kaatuneina, 117 haavoittuneina, 408 kadonneina ja 28 paleltuneina. Samalla alueella toimineen 4. Erillisen Tiedustelupataljoonan tappiot olivat 177 sotilasta, joista 34 kaatuneina, 38 haavoittuneina 69 kadonneina ja 36 paleltuneina. Raatteentien taisteluiden loppuvaiheisiin osallistuneen 61. Erillisen Pioneeripataljoonan tappiot olivat 110 sotilasta, joista kuusi kaatuneina, 35 haavoittuneina, 49 kadonneina ja 20 paleltuneina. Lisäksi suomalaiset ottivat Raatteentieltä ja sen lähiympäristöstä puna-armeijan sotilaita vangiksi noin 1 100.


title: Neuvostoliiton 44. divisioona

text:
Heinäkuusta 1939
44. divisioona menetti valtavan määrän sotakalustoa suomalaisjoukoille.


title: Valvontarangaistus

text: Valvontarangaistus on rikoksen tekijälle määrättävä rangaistusmuoto, jossa rikollinen ei joudu vankilaan, vaan hänen liikkumistaan valvotaan sähköisellä paikannuksella tai muulla tavoin. Tällaiseen rikosoikeudelliseen seuraamukseen tuomittu henkilö oleskelee asunnossaan ja hän saa poistua sieltä vain ennalta laaditun päiväohjelman mukaan. Päiväohjelmaan kuuluu esimerkiksi opiskelu sekä työssä käynti. Valvontarangaistus on käytössä muun muassa Ruotsissa, Tanskassa, Norjassa, Virossa, Englannissa, Walesissa, Alankomaissa ja Ranskassa. Suomessa Eduskunnan hyväksymä laki tuli voimaan vuonna 2011 ja valvontarangaistusmahdollisuus otettiin käyttöön 1.11.2011.


title: Valvontarangaistus

text: Valvontarangaistus on lyhyen vankeusrangaistuksen vaihtoehto, jolla pyritään poistamaan vankilassa olosta seuraavia haittoja. Vankeuden seurauksena rikollinen voi menettää työ- tai opiskelupaikkansa, mikä heikentää hänen asemaansa yhteiskunnassa ja johtaa taloudellisiin vaikeuksiin. Perhesuhteiden ja muiden ihmissuhteiden ylläpito on vankeusaikana vaikeaa. Lisäksi vanki tutustuu rangaistusaikanaan rikoksenuusijoihin, mikä saattaa muuttaa ensikertalaisen ja nuoren henkilön suhtautumista rikollisuuteen. Valvontarangaistuksella halutaan vähentää uusintarikollisuutta ja sopeuttaa tuomittu paremmin yhteiskuntaan. Samalla pyritään vähentämään vankien lukumäärää vankiloissa, sillä vankeusrangaistuksen paneminen täytäntöön on kallista. Suomessa yhden henkilön pito vankilassa maksaa 50 000 euroa vuodessa ja yhden uuden vankipaikan rakentaminen maksaa noin 200 000 euroa.


title: Valvontarangaistus

text: Suomen rikoslain 6 luvun 11 a pykälä määrittelee valvontarangaistuksen käyttöä valvontarangaistuksesta annetun lain ohella. Rikoslain mukaan:


title: Valvontarangaistus

text: Suomessa valvontarangaistus on yhdyskuntaseuraamus, joka ankaruudeltaan sijoittuu yhdyskuntapalvelun ja ehdottoman vankeuden väliin. Se voidaan tuomita enintään kuuden kuukauden ehdottoman vankeuden sijasta. Tuomitun ranteeseen, nilkkaan tai vyötärölle kiinnitetään tekninen valvontaväline ja Rikosseuraamuslaitoksen työntekijä pitää riittävän usein yhteyttä tuomittuun ja hänelle määrättyyn toimintapaikkaan, kuten esimerkiksi työ- tai opiskelupaikkaan. Tuomitun asuntoon tehdään ennalta ilmoittamatta tarkastuskäyntejä, joilla valvotaan tuomitun paikallaoloa ja päihteettömyyttä. Viikosta vähintään kymmenen tuntia täytyy käyttää työhön rinnastettavaan pakolliseen toimintaan.


title: Valvontarangaistus

text: Jos tuomittu rikkoo velvollisuuksiaan valvontarangaistuksen aikana, Rikosseuraamuslaitos antaa hänelle kirjallisen varoituksen. Jos tuomittu ei aloita valvontarangaistusta, keskeyttää sen tai tekee rikoksen, josta seuraa sakkoa ankarampi rangaistus, tai rikkoo törkeästi velvollisuuksiaan, hänen asiansa siirretään tuomioistuimen ratkaistavaksi. Valvontarangaistuksen suorittaminen voidaan myös keskeyttää sairauden, tapaturman tai muun hyväksyttävän syyn perusteella. Keskeytyksen aikana myös rangaistusajan kuluminen keskeytyy. Tuomittu päästetään määrätyn ajan kuluttua ehdonalaiseen vapauteen ja hänellä alkaa koeaika, joka on jäljellä olevan valvontarangaistusajan pituinen. Oikeusministeriö on laatinut selvennetyn esittelyn valvontarangaistuksesta sivuilleen


title: Valvontarangaistus

text: Vuodesta 2012 lähtien osa totaalikieltäytyjistä on suorittanut rangaistuksensa valvontarangaistuksena.


title: Kaarikolibrit

text: Kaarikolibrit ("Glaucis") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.


title: Kaulurikolibrit

text: Kaulurikolibrit ("Threnetes") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.


Lumilautailun maailmanmestaruuskilpailut ovat kansainvälisen hiihtoliiton järjestämät kilpailut, joissa kilpaillaan joka toinen vuosi lumilautailun maailmanmestaruuksista. Kisoja on järjestetty vuodesta 1996, jolloin kisat pidettiin Lienzissä, Itävallassa. Seuraavat kisat pidettiin vuoden päästä Innichenissä, Italiassa, jonka jälkeen kisat on järjestetty kahden vuoden välein. Vuodesta 2015 lähtien kisat on järjestetty samaan aikaan ja samassa paikassa kuin freestylehiihdon maailmanmestaruuskilpailut.


title: Lumilautailun maailmanmestaruuskilpailut

text: Nykyisin lumilautailun MM-kisoissa kilpaillaan lumilautakrossissa, parisuurpujottelussa, half-pipessa, paripujottelussa, slopestylessa, big airissa ja lumilautakrossin joukkuekilpailussa.


title: Erakkokolibrit

text: Erakkokolibrit ("Phaethornis") on kolibrien heimoon kuuluva lintusuku. Sukuun kuuluu BirdLife Internationalin mukaan 29 elävää lajia. Ne elävät neotrooppisella alueella.


title: Kihlakunnankatselmus

text: Kihlakunnankatselmus on aiemmin Suomessa ja Ruotsissa käytössä ollut katselmus, jonka suoritti kihlakunnanoikeuden tuomari ja lautakunta. Tällaisella kiinteistön tarkastuksella pyrittiin selvittämään tilusriita tai rajamerkkiriita, jos riitaantuneet maanomistajat eivät pystyneet keskenään sopimaan tiluskatselmuksesta. Kihlakunnankatselmus päättyi erityisen katselmustuomion julistamiseen, jossa määrättiin myös katselmuksen kustannusten maksajista.


title: Kihlakunnankatselmus

text: Kihlakunnankatselmuksesta säädettiin vuoden 1734 lain maakaaren 14 luvussa. Alkuaan katselmus oli pidettävä valpurinpäivän (1. toukokuuta) ja pyhäinpäivän (1. marraskuuta) välillä tai muuna aikana maan ollessa paljaana, jos kaikki siihen suostuivat. Myöhemmin kihlakunnankatselmuksia pidettiin kaikkina vuodenaikoina, kunhan maa siihen soveltui, vaikka riitaisat asianosaiset eivät asiasta pystyneetkään sopimaan. Katselmustuomioon voi hakea muutosta hovioikeudesta (aiemmin laamanninkäräjiltä). Jos riita koski kihlakuntien välistä rajaa, niin hovioikeus määräsi pyynnöstä ulkopuolisen kihlakunnan tuomarin ja lautakunnan tutkimaan ja ratkaisemaan asian. Läänien tai maakuntain välisen rajariidan ratkaisi tuomari, jonka kuningas määräsi tehtävään käskynhaltijan esityksestä.


title: Kihlakunnankatselmus

text: Kihlakunnankatselmusta koskevat oikeussäännökset kumottiin Suomessa lailla maakaaren voimaanpanosta (541/1995). Se määräsi, että uusi maakaari (540/1995) tuli voimaan vuoden 1997 alussa, jolloin myös vanhat säädökset kumoutuivat.


title: Vieremän koulu

text: Vieremän koulu on ala-asteen peruskoulu Forssassa Vieremän kaupunginosassa. Koulussa annetaan opetusta vuosiluokilla 1.–6. Koulua käy alle sata oppilasta.


title: Yleisurheilu kesäolympialaisissa 1952 – miesten 3 000 m estejuoksu

text: Helsingin olympiakisojen miesten 3 000 metrin estejuoksuun osallistui 35 urheilijaa edustaen 19 kansallisuutta. Kilpailupäivät olivat 23. ja 25. heinäkuuta.


text: Jokaisesta erästä neljä nopeinta loppukilpailuun.


text:
1. erä
2. erä
3. erä


title: Luettelo novista

text: Tämä on luettelo novista, jotka on havaittu Linnunradassa vuodesta 1891.


title: Reijo Paavilainen

text: Reijo Paavilainen (s. 11. marraskuuta 1946 Eura) on pyhärantalainen kuvanveistäjä ja mitalien muotoilija. Hänet tunnetaan parhaiten Suomen Pankille suunnitelluista juhlarahoista. Hän on myös suunnitellut seinäveistoksen tasavallan presidentin virka-asuntoon Mäntyniemeen.


title: Reijo Paavilainen

text: Paavilainen suunnitteli ensimmäisen juhlarahansa vuonna 1985 Kalevalan juhlavuoden kunniaksi. Juhlarahan tilaaja oli Suomen Pankki ja raha lyötiin Suomen Rahapajassa. Raha valittiin vuonna 1987 kansainvälisessa numismaattisessa kilpailussa Washingtonissa vuoden kauneimmaksi metallirahaksi. Tämän juhlarahan jälkeen Paavilainen on vuoden 2011 alkuun mennessä suunnitellut sekä Suomen markkamääräisiä että euromääräisiä juhlarahoja enemmän kuin kukaan muu muotoilija.


title: Reijo Paavilainen

text: Paavilainen on kahdesti voittanut amerikkalaisen World Coin News -lehden kansainvälisen kilpailun. Vuonna 1992 voittoisa oli hänen sotainvalidien juhlarahansa ja vuonna 1996 yleisurheilun EM-kisojen juhlarahansa.


title: Reijo Paavilainen

text: Juhlarahojen ohella Paavilainen on suunnitellut mitaleja eri tilaajille vuoteen 1996 mennessä yhteensä 50 kappaletta. Mitalit voidaan jakaa aiheeltaan ja muotokieleltään kolmeen ryhmään. Ensimmäinen on laaja ryhmä urheilumitaleja. Toisen ryhmän muodostavat muut 1980-luvun, muodoltaan suorakulmaiset ja rakenteellista sommittelua ilmentävät mitalit. 1990-luvun kaarevaa ja aaltoilevaa muotokieltä hyödyntävät mitalit voidaan nähdä kolmantena mitalien ryhmänä.


title: Reijo Paavilainen

text: Paavilaisen avopuoliso on kuvataiteilija Eija Suneli. Hänellä on kaksi lasta.


title: Operaatio Bowery

text: Operaatio Bowery oli peitenimi toisen maailmansodan Maltan saattueelle Gibraltarilta Maltalle 8.–10. toukokuuta 1942. Operaatio oli toisinto edeltäneestä operaatio Calendarista.


title: Operaatio Bowery

text: "HMS Georgetown", "HMS Echo", "HMS Intrepid" ja "HMS Salisbury" sekä Yhdysvaltain laivaston Benham-luokan hävittäjät "USS Lang" ja "USS Sterett" suojasivat toukokuussa taisteluristeilijä "HMS Renownia" ja Yhdysvaltain laivaston lentotukialus "USS Waspia" Gibraltarille, jossa osastoa täydennettiin 8. toukokuuta Force H:n lentotukialus "HMS Eaglellä" sekä kevyt risteilijä "HMS Charybdiksellä" sekä 13. hävittäjälaivueella. Britteinsaarilta saapuneet hävittäjät suojasivat 10. toukokuuta alkaneella kotimatkallaan "HMS Renownin" ja "USS Waspin" Scapa Flow'hun.


title: Tennis kesäolympialaisissa 2008 – miesten nelinpeli

text: Miesten tenniksen nelinpelit kesäolympialaisissa 2008 pelattiin 10. – 16. elokuuta välisenä aikana. Ottelut pelattiin Olympic Green Tennis Centressä.


title: Kimberley Walsh

text: Kimberley Jane Scott (o.s. Walsh; s. 20. marraskuuta 1981 Bradford, West Yorkshire) on englantilainen laulaja-lauluntekijä, näyttelijä, malli ja juontaja. Walsh kuului tyttöbändiin nimeltä Girls Aloud, joka perustettiin vuonna 2002 "Popstars" -laulukilpailun kautta. Yhtye lopetti vuonna 2013, jonka jälkeen Walsh alkoi luoda omaa soolouraansa Britanniassa. Hän osallistui vuonna 2012 Britannian Tanssii tähtien kanssa -ohjelmaan sijoittuen parinsa kanssa toiseksi. Kimberley Walsh on myös toiminut mallina ja esiintynyt musikaaleissa. Hänen nuorempi siskonsa on näyttelijä Amy Walsh, joka esiintyy "Emmerdale" -sarjassa. Myös hänen toinen sisarensa Sally Walsh näytteli "Emmerdalessa".


title: Kimberley Walsh

text: Walsh avioitui pitkäaikaisen poikaystävänsä Justin Scottin kanssa vuonna 2016. Heillä on kaksi lasta, pojat Bobby ja Cole.


title: Cobi Jones

text: Cobi N'Gai Jones (s. 16. kesäkuuta 1970 Detroit, Michigan) on yhdysvaltalainen entinen jalkapalloilija.


title: Cobi Jones

text: Jonesia pidetään yhtenä Yhdysvaltain kaikkien aikojen parhaista pelaajista. Hänet valittiin kerran sekä Yhdysvaltain vuoden jalkapalloilijaksi että maajoukkueen vuoden pelaajaksi.


title: Cobi Jones

text: Jones oli pelipaikaltaan keskikenttäpelaaja. Hän pelasi yleensä hyökkäävässä roolissa.


title: Cobi Jones

text: Jones edusti vuosina 1994–1995 Englannin Valioliigassa Coventry Cityä. Vuosina 1995–1996 hän edusti Brasilian Série A:ssa Vasco da Gamaa.


title: Cobi Jones

text: Jones edusti vuosina 1996–2007 MLS:ssä Los Angeles Galaxya. Hän saavutti seuran riveissä muun muassa kaksi MLS-mestaruutta ja CONCACAF Champions' Cupin voiton.


title: Cobi Jones

text: Jones pelasi Yhdysvaltain maajoukkueessa 164 ottelua ja teki niissä 15 maalia vuosina 1992–2004. Hän on Yhdysvaltain eniten maaotteluita pelannut pelaaja. Jones edusti Yhdysvaltoja MM-kilpailuissa vuosina 1994, 1998 ja 2002. Hän saavutti Yhdysvaltain riveissä CONCACAF Gold Cupin voiton vuonna 2002.


title: Cobi Jones

text: Jones toimi Los Angeles Galaxyn väliaikaisvalmentajana vuonna 2008. Vuosina 2008–2010 hän toimi seuran apulaisvalmentajana.


title: Operaatio Calendar

text: Operaatio Calendar oli peitenimi toisen maailmansodan Maltan saattueelle Gibraltarilta Maltalle 14.–24. huhtikuuta 1942.


title: Operaatio Calendar

text: Amiraliteetti ilmoitti 4. huhtikuuta 1942 amiraali Pridham-Wippelille, ettei Maltalle voida toimittaa täydennyksiä idästä eikä lännestä ennen kuin lentokoneiden tarjoama suoja voidaan taata. Winston Churchill pyysi Rooseveltilta lupaa käyttää Yhdysvaltain laivaston lentotukialusta "USS Waspia" lentokonetäydennyksen toimittamiseksi Maltalle. Syynä pyyntöön oli Euroopan vesillä olleiden Kuninkaallisen laivaston alusten sopimattomuus tehtävään.


title: Operaatio Calendar

text: "USS Waspille" (J. W. Reeves) kuormattiin Shieldhallissa Kuninkaallisten ilmavoimien 601. ja 603. laivueiden henkilöstö sekä 52 Spitfire VB -hävittäjää. Alus lähti 14. huhtikuuta kuormauksen päätyttyä Glasgow'sta suojanaan hävittäjät "USS Lang" ja "USS Madison", ja ne ohittivat Ailsa Craigin vielä samana päivänä ja aloittivat matkansa etelään. Osasto liittyi Kuninkaallisen laivaston osastoon, jonka muodostivat taisteluristeilijä "HMS Renown" (kommodori C. Daniel) ja sitä suojaavat hävittäjät "HMS Inglefield", "HMS Ithuriel", "HMS Echo" ja "HMS Partridge". Yhdistynyt laivasto-osasto (Force W) ohitti Gibraltarin 18.–19. huhtikuuta välisenä yönä, jolloin siihen liittyivät Gibraltarilta täydennyksenä risteilijät "HMS Charybdis" ja "HMS Cairo" sekä niitä suojanneet hävittäjät "HMS Westcott", "HMS Wishart", "HMS Vidette", "HMS Wrestler" ja "HMS Antelope".


title: Operaatio Calendar

text: "USS Waspille" kuormattujen lentokoneiden lisäpolttoainetankkien vuotaminen esti, aseiden ja radioiden toimimattomuus vaikeuttivat operaatiota. Matkalla vikoja ei kyetty korjaamaan ja 20. huhtikuuta varhain aamulla osaston ollessa neljäkymmentäviisi merimailia Algerista koilliseen lentotukialukselta nousi 48 Spitfireä suojanaan Grumman Wildcat -hävittäjiä. Koneista 46 laskeutui Maltalle.


title: Operaatio Calendar

text: Sisiliaan sijoitettujen Saksan 2. ilma-armeijan () yksiköt seurasi tutkalla Maltalle saapuvia lentokoneita, ja sen koneet pommittivat saarta puolitoista tuntia ensimmäisen koneen laskeutumisen jälkeen. Kolmen vuorokauden aikana lähes 500 tonnia pommeja pudotettiin Luqan ja Ta’ Qalin lentokentille, ja kenraali Dobbie ilmoitti 23. huhtikuuta 17 lentokoneen tuhoutuneen ja 29 vaurioituneen ilmahyökkäyksissä. Monien lisäksi tuhoutuneen ilmataisteluissa ja palveluskelpoisten koneiden lukumäärän palanneen kuuteen.


title: Halosen talo

text: Halosen talo on vanha jugendrakennus vastapäätä Jyväskylän rautatieasemaa. Sen on suunnitellut rakennusmestari ja taidemaalari Antti Halonen. Tiili- ja hirsirakenteinen tehdasrakennus valmistui vuonna 1910, ja se toimi alkuun Halosen harmonitehtaana ja tehtailija Aapeli Halosen perheen asuinrakennuksena. Muita talon asukkaita ovat olleet muun muassa Viktor Kilpinen ja Oskar Raja-aho.


title: Halosen talo

text: Harmonitehtaan toiminnan loputtua 1960-luvun alkupuolella rakennus päätyi Valion omistukseen. Asuinkerroksessa oli useita vuokra-asuntoja ja tehdassali muutettiin autokorjaamoksi. Jyväskylän kaupunki osti purkutuomion saaneen Halosen talon 1980. Talo kunnostettiin ja suojeltiin rakennushistoriallisesti arvokkaana kohteena.


title: Halosen talo

text: Vuonna 1983 rakennukseen muutti grafiikan paja. Työpajatilat kunnostettiin alakertaan vanhoihin tehdassaleihin ja toiseen kerrokseen perustettiin keskuksen ylläpitämä Galleria Harmonia. Toiminnan laajetessa grafiikan pajan nimi muutettiin Jyväskylän Grafiikkakeskukseksi. Osa toisen kerroksen asuinhuoneista on edelleen vierashuone- ja muussa asuinkäytössä.


title: Halosen talo

text: Vuonna 1995 Luovan valokuvauksen keskukselle kunnostettiin kellarikerrokseen pimiö ja muut työskentelytilat ja samassa yhteydessä Galleria Harmoniasta tuli Grafiikkakeskuksen ja Luovan valokuvauksen keskuksen yhteinen taidegrafiikkaan ja valokuvaan erikoistunut galleria.


title: Falaise

text: Falaise voi merkitä seuraavia asioita:


title: Iso-Kumina

text: Iso-Kumina tai Kumina on Päijänteen saari Korpilahdella nykyisessä Jyväskylässä. Se on entisen Korpilahden kunnan suurin saari. Siellä on Jyväskylän pursiseuran tukikohta.


title: Puolan Legioona Suomessa

text: Puolan Legioona Suomessa ("Legion Polski w Finlandii") oli liitto, jonka puolalaista syntyperää olevat sotilaat Venäjän armeijassa perustivat helmikuun vallankumouksen jälkeen Suomessa kesällä 1917. Heidän tarjoamansa apu Suomen sisällissodan valkoisille hylättiin.


title: Puolan Legioona Suomessa

text: Liittoon kuului 1 700 sotilasta ja 37 upseeria. Päämiehenä toimi vänrikki Stanisław Robert Prus-Bogusławski. Erityisesti Viipurissa liiton toiminta oli voimakasta. Muutamaa päivää ennen sisällissodan puhkeamista Viipurissa ollut kolmisataamiehinen puolalainen pataljoona tarjosi sotilaallista apuaan suomalaisten valkoisten melko heikoille joukoille, ns. maalaispataljoonalle, mutta tarjous torjuttiin. Vaikka puolalaisiin ei luotettu, suurin syy avun torjumiseen oli ilmeisesti valkoisten pelko siitä, että punaiset väittäisivät myöhemmin puolalaisten auttaneen valkoiset voittoon. Puolalaiset tarjoutuivat myös luovuttamaan aseensa Viipurin valkoisille, mutta neuvottelut jäivät kesken taisteluiden puhjetessa. Puolalaiset sotilaat ottivat oma-aloitteisesti osaa Viipurin kahakkaan 22. tammikuuta 1918, jolloin he taistelivat venäläistä sotaväkeä vastaan ja suojasivat näin valkoisten perääntymistä kaupungista. Puolalaiset olivat kertomansa mukana myös sisällissodan alla riisuneet aseista Suomesta poistuneita venäläisiä sotilaita ja luovuttaneet heidän aseitaan Karjalan suojeluskunnille.


title: Puolan Legioona Suomessa

text: Puolalaiset yksiköt lakkautettiin huhtikuussa 1918.


title: Polaanit

text: Polaanit olivat Oderin ja sen sivujoki Wartan varrella asunut slaavilainen heimo. Polaanien keskuksia olivat Poznań ja Gniezno. He olivat sydänkeskiajan merkittävin nykyisen Puolan alueella elänyt heimo ja he antoivatkin myöhemmin nimensä Puolan valtiolle. Heimon merkittävyys näkyy myös siinä, että heidän entistä asuinaluettaan kutsutaan nimellä Iso-Puola. Puolan varhaisin tunnettu hallitsijasuku Piastit olivat polaaneja.


title: Heijastuspiste

text: Heijastuspiste on piste, josta antimateriahiukkaset "heijastuvat" takaisinpäin kuljettuaan ensin poispäin Maan ilmakehästä.


title: Vislaanit

text: Vislaanit olivat Veikselin yläjuoksulla elänyt slaavilainen heimo. Vislaanien varhaisia keskuksia oli Krakova. Vislaanien entistä asuinaluetta kutsutaan nimellä Pien-Puola erotukseksi Isosta-Puolasta, joka on saanut nimensä polaanien mukaan. Polaanien ruhtinas Mieszko I valloitti vislaanien maat 900-luvun aikana.


title: Yleisurheilu kesäolympialaisissa 1952 – miesten 4 × 100 m viestijuoksu

text: Helsingin olympiakisojen miesten 4 x 100 metrin viestijuoksuun osallistui 22 joukkuetta, 88 juoksijaa. Kilpailu käytiin 26. - 27. heinäkuuta.


text: Jokaisesta erästä kolme nopeinta jatkoon.


text:
1.erä
2. erä
3. erä
4. erä


text: Kummastakin erästä kolme nopeinta loppukilpailuun.


text:
1. erä
2. erä


title: Pistinkolibrit

text: Pistinkolibrit ("Doryfera") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Luettelo Suomen virallisen albumilistan ykkösistä vuonna 2011

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2011.


title: Sipoonranta

text: Sipoonranta on Etelä-Sipoossa meren rannalla sijaitseva asuinalue. Asuinalueelle oli tarkoitus rakentaa 250 asuntoa. Sipoonrantaan piti suunnitelmien mukaan tulla myös ravintoloita, baari ja ruokakauppa. Venepaikkoja piti tulla 250 kappaletta. Ensimmäiset talot valmistuivat kesäkuussa 2011. Koko projektin oli tarkoitus valmistua vuonna 2021, mutta suunnitelluista asunnoista jäi noin puolet rakentamatta, koska ne eivät menneet kaupaksi. Sipoonranta Oy neuvotteli syksyllä 2018 maankäyttösopimuksen purkamisesta Sipoon kunnan kanssa ja Sipoonrannan rakentamattoman alueen maisemoinnista. Sopimus allekirjoitettiin 15. tammikuuta 2019.


title: Sipoonranta

text: Projektin johtohahmo oli Harry Harkimo. Hän oli myös aiemmin sen suurin osakas, kunnes myi osake-enemmistönsä Skanskalle. Syksyllä 2009 esitettiin MTV3-kanavalla Suomen Diili-ohjelman kolmatta kautta, jossa etsittiin Harkimon johdolla myyntijohtajaa Sipoonranta-projektiin.


title: Sipoonranta

text: Sipoonranta sijaitsee Suomenlahden rannalla, aivan Helsingin ja Sipoon rajalla. Etäisyys Helsingin keskustaan on noin 21 km.


title: Vuoripistinkolibri

text: Vuoripistinkolibri ("Doryfera ludovicae") on amerikkalainen kiitäjälintu. Sen esiintymisalue ulottuu Costa Ricasta Kolumbiaan ja Venezuelaan, josta Andien rinteitä Bolivian luoteisosiin. Lajista tunnetaan kaksi alalajia. Jules Bourcier ja Étienne Mulsant kuvailivat lajin holotyypin Kolumbian Buena Vistasta vuonna 1847.


title: Luettelo Suomen virallisen singlelistan ykkösistä vuonna 2011

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2011.


title: Luettelo Suomen virallisen mid-price-listan ykkösistä vuonna 2011

text: Tämä on luettelo Suomen virallisen mid-price -listan ensimmäistä sijaa hallussaan pitäneistä artisteista/yhtyeistä ja mid-price -levyistä vuonna 2011.


title: Chahār Mahāl ja Bakhtīārī

text: Chahār Mahāl ja Bakhtīārī on yksi Iranin 31 provinssista. Se sijaitsee maan länsiosassa. Provinssin pääkaupunki on Shahr-e Kord. Vuonna 2010 provinssissa eli noin 893 000 asukasta.


title: Luettelo Suomen virallisen musiikki-DVD-listan ykkösistä vuonna 2011

text: Tämä on luettelo Suomen virallisen listan musiikki-DVD myynnin ensimmäistä sijaa hallussaan pitäneistä musiikki-DVD:stä vuonna 2011.


title: Margit Sandemon bibliografia

text: Tämä on Margit Sandemon bibliografia.


title: Margit Sandemon bibliografia

text: Sandemo-sarja on neljäkymmentäosainen kirjasarja, johon kuuluvat kirjat eivät muodosta yhtenäistä ja koko sarjan kattavaa juonijatkumoa, vaan se käsittää yksittäisiä romaaneja. Sandemo-sarjan novellit julkaistiin alun perin norjalaisissa viikkolehdissä vuosina 1964–1981. Sarjan kirjat ovat suurimmaksi osaksi rakkaus- ja rikosromaaneja. Sandemo-sarjan norjankielinen painos on vain 39-osainen, sillä kirjaa "Syksyn lehtien peittämä hauta" (Grav under høstløv) ei lasketa siellä tähän sarjaan kuuluvaksi.


title: Margit Sandemon bibliografia

text: Vuonna 1980 Sandemon kirjojen kustantajan Bladkompanietin silloinen kustannusjohtaja Finn Arnesen ehdotti hänelle jännittävän ja romanttisen, historialliseen miljööseen sijoittuvan romaanisarjan kirjoittamista. Aluksi Sandemo ei ollut ajatuksesta kovin innoissaan. Hän oli kirjoittanut siihen mennessä lukuisia novelleja ja muita kertomuksia viikkolehtiin, muttei yhtään kokonaista romaania tai romaanisarjaa.


title: Margit Sandemon bibliografia

text: 10. syyskuuta 1980 hän näki eräässä ruotsalaisessa sanomalehdessä valokuvan, joka esitti jonkin smålandilaisen kirkon seinällä olevaa keskiaikaista maalausta. Maalaus esitti voita kirnuavaa nuorta tyttöä ja tytön takana olevaa paholaista, joka yritti vietellä tätä. Tämän kuvan näkemisestä Margit Sandemo sai inspiraation "Jääkansan tarinan", 47 kirjaa käsittävän historiallisen romaanisarjan kirjoittamiseen. Viisitoista minuuttia kuvan näkemisen jälkeen hänelle oli jo selkiytynyt Jääkansan tarinan kolmen ensimmäisen kirjan tapahtumat pääpiirteittäin. Illalla ennen nukkumaanmenoa hän luonnosteli kirjasarjan tapahtumat valmiiksi.


title: Margit Sandemon bibliografia

text: Aluksi kirjasarjan kustantaja piti nimeä "Jääkansa" liian kylmänä ja luotaantyöntävänä ja pelkäsi, ettei se siksi menestyisi kovin hyvin. Jääkansan tarina kuitenkin vakiintui kirjasarjan lopulliseksi nimeksi. Siitä oli tarkoitus tulla alun perin kahdeksanosainen sarja. Kirjoittamisen aloittaessaan Sandemo oli suunnitellut valmiiksi sarjan kolmenkymmenen ensimmäisen kirjan tapahtumat. Jääkansan tarinan jokainen kirja on keskimäärin 250 sivun pituinen. Sandemo on sanonut Jääkansan tarinan 41. osan "Demonien vuori" olevan kaikista kirjoittamistaan kirjoista hänen oma suosikkinsa. Jääkansan tarinan tapahtumat alkavat vuonna 1581 ja jatkuvat 1960-luvulle saakka. Sarja kuvaa Jääkansa-nimisen suvun taistelua pahaa esi-isäänsä Tengel Pahaa vastaan useiden sukupolvien ajan.


title: Margit Sandemon bibliografia

text: Lauluntekijä ja -laulaja Arne Oppsal Hop on tehnyt Midnight's train -yhtyeen kanssa levyn "Ice People Calling", joka syntyi Jääkansan tarinan innoittamana. Levy julkaistiin 26. huhtikuuta 2004 Margit Sandemon 80-vuotissyntymäpäivän kunniaksi.


title: Margit Sandemon bibliografia

text: Noitamestari-sarja on toinen Margit Sandemon kirjoittama laaja kirjasarja. Alun perin sarjasta oli tarkoitus tulla kymmenosainen, mutta valmistuttuaan se käsitti viisitoista osaa. Noitamestari-sarja on julkaistu jatkokertomuksena norjalaisessa viikkolehdessä Hjemmetissä. Sarjan ensimmäisen kirjan 1. painos oli 65 000 kappaletta. Noitamestari-sarjan aiheena ovat 1600-luvulla eläneet islantilaiset noitamestarit. Jo "Jääkansan tarinaa" kirjoittaessaan Sandemo tiesi kirjoittavansa kirjasarjan myös noitamestareista, mutta sarjan perusidea ei ollut tuolloin vielä hahmottunut hänelle kunnolla. Sarjan syntyä inspiroi suuressa määrin Sprengisanduriin, Islantiin suuntautunut matka, jonka Sandemo teki elokuussa 1990 miehensä kanssa.


title: Margit Sandemon bibliografia

text: "Legenden om Ljusets rike" on sekä Jääkansan tarinan että Noitamestari-sarjan jatko-osa, joka käsittää 20 kirjaa. Toisin kuin kahdessa edellä mainitussa kirjasarjassa, Legenden om Ljusets riken tapahtumat eivät kytkeydy todelliseen historiaan vaan kokonaan fiktiiviseen maailmaan, Valon valtakuntaan. Valon valtakunta kuvataan utopian kaltaisena täydellisenä tarumaailmana, jossa elävillä ihmisillä ja eläimillä ei ole mitään ongelmia. Valon valtakunnan vastakohta on Pimeyden valtakunta, jossa elävät ihmiset pukeutuvat nahkoihin, asuvat maamajoissa ja uhraavat neitsyen jumalalleen kymmenen vuoden välein. Kirjasarjan kansikuvat on tehnyt Christina Nauckhoff.


title: Margit Sandemon bibliografia

text: "Historien om en fjälldal" -sarja kertoo Grunken laaksosta, joka sijaitsee Valdresissa, Norjassa. Sarja julkaistiin 1990-luvulla, ja siihen kuuluu kolme kirjaa: "Örnens rike" ("Kotkan valtakunta"), "Korparnas dal" ("Korppien laakso") ja "Tranornas fristad" ("Kurkien tyyssija"). Historien om en fjälldal ei ole yksinomaan romaanisarja, sillä novellien lisäksi siihen kuuluu historiaa ja matkakuvausta. Margit Sandemo esitteli Historien om en fjälldal -sarjansa ensimmäisen kerran kansainvälisillä Björnson-festivaaleilla vuonna 1997.


title: Margit Sandemon bibliografia

text: Margit Sandemo sai päätökseen 82 kirjaa käsittävän kirjasarjatrilogiansa Jääkansasta, Noitamestareista ja Valon Valtakunnasta vuonna 1999. Saman vuoden syksyllä hän matkusti Espanjaan ja asui kaksi kuukautta sieltä, Costa Blancasta, vuokraamassaan talossa. Hänen tarkoituksenaan oli levätä seitsemän viikkoa kirjoittamatta sanaakaan. Kaksi päivää myöhemmin hän kuitenkin aloitti seuraavan kirjasarjansa, "De svarta riddarna" kirjoittamisen. De svarta riddarna -sarjan tapahtumat alkavat vuonna 2000 ja kulkevat ajassa taaksepäin 1400-luvulle. Sarjaan kuuluu 12 kirjaa. Alun perin siitä oli tarkoitus tulla kahdeksanosainen. Vuonna 2003 Sandemolta ilmestyi myös kirja nimeltä "I riddarnas spår" ("Ritareiden jäljillä"), jossa kerrotaan, miten De svarta riddarna -sarja sai alkunsa.


title: Margit Sandemon bibliografia

text: Blåljus! (Sinivalo!) -sarjaan kuuluu kuusi kirjaa, ja se kertoo ambulanssinkuljettajien elämästä. Sarjan innoittajina toimivat Sandemon vanhin poika Henrik ja pojanpoika Frode, joista Henrik työskentelee ambulanssikoordinaattorina ja Frode ambulanssinkuljettajana. "Blåljus" on Margit Sandemon kirjasarjoista ainoa, jossa ei ole lainkaan yliluonnollisia ilmiöitä ja jonka tapahtumat sijoittuvat nykyaikaan. Idean tähän sarjaan Sandemo sai katseltuaan vierestä ambulanssinkuljettajan työtä.


title: Margit Sandemon bibliografia

text: Lokakuussa 2004 Margit Sandemo esiintyi ruotsalaisessa SVT:n ohjelmassa nimeltä Go kväll, jossa hän kertoi seuraavasta kirjasarjastaan. Sen aiheena on Ruotsin suurin laivahautausmaa Hiekkavasara, joka sijaitsee Skånessa Sandemon nykyisen asuinpaikan lähellä.


title: Margit Sandemon bibliografia

text: Kirjasarjan nimeksi tuli Trollrunor (Taikariimut). Se on Sandemon kirjasarjoista tällä hetkellä uusin. Ensimmäinen osa "Skogen bortom dagen" ("Metsä päivän tuolla puolen") ilmestyi lokakuussa 2005 ja toinen osa Sandhammaren ("Hiekkavasara") saman vuoden joulukuussa. Tähän mennessä sarjasta on julkaistu myös osat 3–8. Valmistuessaan sarjasta tulee yksitoistaosainen.


title: Margit Sandemon bibliografia

text: Pitkien kirjasarjojen lisäksi Margit Sandemo on kirjoittanut myös muutamia yksittäisiä kirjoja.


title: Esfahan (provinssi)

text: Provinssin pinta-ala on 107 029 neliökilometriä. Esfahanin provinssissa oli vuonna 2011 yhteensä 1 454 826 ruokakuntaa, joihin kuului 4 879 312 asukasta. Kaupunkilaisia heistä oli 4 168 219 ja maaseutuväestöä 710 989. Ilman vakituista asuinpaikkaa oli 104 henkeä.


title: Esfahan (provinssi)

text:
Esfanin provinssissa oli vuonna 2011–2012 yhteensä 23 aliprovinssia (šahrestan), jotka jakautuivat yhteensä 47 piirikuntaan (bakhsh). Näihin sijoittui 103 kaupunkia ja 126 alimman aluehallinnollisen tason maaseutupiiriä (dehestan, kyläyhteisö ympäristöineen).
Aliprovinssitason aluejako oli seuraava:


title: Laurie Cunningham

text: Laurence Paul "Laurie" Cunningham (8. maaliskuuta 1956 Lontoo – 15. heinäkuuta 1989 Madrid) oli englantilainen jalkapalloilija.


title: Laurie Cunningham

text: Cunningham oli pelipaikaltaan keskikenttäpelaaja. Hän pelasi yleensä vasemmalla laidalla hyökkäävässä roolissa.


title: Laurie Cunningham

text: Cunningham pelasi ammattilaisena vuosina 1974–1989. Hän edusti Englannissa ykköstasolla West Bromwich Albionia, Manchester Unitedia, Leicester Cityä ja Wimbledonia sekä kakkostasolla Leyton Orientia. Cunningham edusti Espanjassa ykköstasolla Real Madridia ja Sporting Gijónia sekä kakkostasolla Rayo Vallecanoa. Hän edusti Ranskassa ykköstasolla Marseillea ja Belgiassa ykköstasolla Charleroita. Cunningham saavutti Real Madridin riveissä Espanjan-mestaruuden vuonna 1980 ja Copa del Reyn voitot vuosina 1980 ja 1982 sekä Wimbledonin riveissä FA Cupin voiton vuonna 1988. Englannin maajoukkueessa hän pelasi vuosina 1979–1980 kuusi ottelua.


title: Laurie Cunningham

text: Cunningham oli ensimmäinen Englantia millään tasolla edustanut tummaihoinen pelaaja. Tämä tapahtui alle 21-vuotiaiden ottelussa 27. huhtikuuta 1977. Cunningham oli myös ensimmäinen Englantia kilpailullisessa ottelussa edustanut tummaihoinen pelaaja. Tämä tapahtui Home Championship -ottelussa 23. toukokuuta 1979. Jo edellisenä vuonna Viv Anderson oli edustanut Englantia harjoitusottelussa. Cunningham oli lisäksi Real Madridin historian ensimmäinen englantilainen pelaaja.


title: Laurie Cunningham

text: Cunningham kuoli auto-onnettomuudessa Madridissa 33-vuotiaana. Häneltä jäivät jälkeen vaimo ja lapsi.


title: Lauberhornin alppihiihtokilpailut

text: Lauberhornin alppihiihtokilpailut () on vuotuinen miesten alppihiihtokilpailutapahtuma Wengenissä Sveitsissä.


title: Lauberhornin alppihiihtokilpailut

text: Ensimmäiset Lauberhornin alppihiihtokilpailut järjestettiin vuonna 1930. Se on kuulunut maailmancupiin sen perustamisesta, vuodesta 1967 alkaen. Lauberhornin alppihiihtokilpailuissa lasketaan syöksylasku, pujottelu ja alppiyhdistetty. Ennen kaikkea tunnettu on Lauberhornin syöksylasku. Se on maailmancupin pisin syöksylasku, noin 4,5 km, ja laskun kesto on noin kaksi ja puoli minuuttia huippunopeuksien ollessa jopa yli 160 km/h.


title: Lauberhornin alppihiihtokilpailut

text: Lauberhornin alppihiihtokilpailut ovat Kitzbühelissä kilpailtavien Hahnenkammin alppihiihtokilpailujen ohella toinen alppihiihdon suurista klassikkotapahtumista. Lauberhornin alppihiihtokilpailut kilpaillaan tammikuun puolivälissä, yleensä viikkoa ennen Hahnenkammin alppihiihtokilpailuja. Kisaohjelma alkaa perjantaina alppiyhdistetyllä, joka koostuu lyhennetystä syöksy- ja yhdestä pujottelulaskusta. Superalppiyhdistetty kilpailtiin maailmancupissa ensimmäistä kertaa Wengenissä vuonna 2005. Tätä ennen Lauberhornin alppiyhdistetyssä laskettiin syöksylasku- ja pujottelukilpailujen yhteisaika. Lauantaina lasketaan syöksylasku Lauberhorn-rinteessä ja sunnuntaina pujottelu Jungfrau / Männlichen -rinteessä.


title: Lauberhornin alppihiihtokilpailut

text: Ernst Gertsch perusti Lauberhornin alppihiihtokilpailut vuonna 1930. Se on kuulunut maailmancupkiertueeseen sen perustamisesta, vuodesta 1967 alkaen.


title: Lauberhornin alppihiihtokilpailut

text: Lauberhornin alppihiihtokilpailut ovat kehittyneet suurtapahtumaksi, joka kerää kymmeniätuhansia katsojia. Katsojaennätys on vuodelta 2011, jolloin katsojia oli syöksylaskussa 35 000 ja yhteensä 62 000. Tapahtuman liikevaihto oli vuonna 2011 6,1 miljoonaa Sfr, josta 3,7 milj. Sfr oli sponsorituloja ja katsojatulot 2,3 milj. Sfr. Kilpailutapahtuman nähtävyydeksi on muodostunut Patrouille Suissen avajaislentonäytös.


title: Lauberhornin alppihiihtokilpailut

text: Eniten voittoja syöksylaskussa on sveitsiläisellä Karl Molitorilla, joka voitti kuudesti vuosien 1939 ja 1947 välillä. Itävaltalaisella Toni Sailerilla puolestaan on neljän perättäisen voiton ennätys vuosilta 1955–1958. Pujottelussa eniten voittoja on kroatialaisella Ivica Kostelićilla, neljä vuosien 2002 ja 2012 välillä. Andreas Molterer, Guy Périllat, Ingemar Stenmark ja Benjamin Raich ovat pystyneet kolmeen pujotteluvoittoon.


title: Lauberhornin alppihiihtokilpailut

text: Vuonna 1991 itävaltalainen Gernot Reinstadler kaatui syöksyrinteen lopun "Ziel-S" (Maali-S) käännöksessä ja menehtyi saamiinsa vammoihin. Sen seurauksena viikonlopun kaikki kilpailut peruttiin. Syöksyrinteen ennätysaika 2.24,23 on italialaisen Kristian Ghedina laskema, kun hän voitti vuonna 1997. Keskinopeus laskussa oli 119,21 km/h.


title: Lauberhornin alppihiihtokilpailut

text: Itävalta on menestynein maa 70 voitolla (27 syöksylaskussa, 19 pujottelussa, 23 alppiyhdistetyssä ja 1 suurpujottelussa); 2 voittoa (1 pujottelusta ja 1 alppiyhdistetystä) itävaltalaiset saivat, kun he edustivat natsi-Saksaa. Toiseksi menestynein maa on Sveitsi 70 voitolla (29 syöksylaskussa, 18 pujottelussa ja 23 alppiyhdistetyssä). Kolmanneksi menestynein maa on Ranska 23 voitolla (4 syöksylaskussa, 9 pujottelussa ja 10 alppiyhdistetyssä).


title: Lauberhornin alppihiihtokilpailut

text: Seuraavat alppihiihtäjät ovat voittaneet Lauberhornin alppihiihtokilpailun useammin kuin kerran:


title: Lauberhornin alppihiihtokilpailut

text:
11 voittoa
7 voittoa
6 voittoa
5 voittoa
4 voittoa


title: Lauberhornin alppihiihtokilpailut

text: 3 voittoa:


title: Lauberhornin alppihiihtokilpailut

text: 2 voittoa


title: Martini (juoma)

text: Martini on klassinen cocktail, joka koostuu ginistä ja vermutista. Juomaan kuuluu myös koristelu oliivilla tai sitruunankuorella.


title: Martini (juoma)

text: Juoman alkuperä on tuntematon, mutta sen synnystä on esitetty useita teorioita. Alun perin martinissa oli huomattavasti enemmän vermuttia kuin nykyään; esimerkiksi 1920-luvulla tyypillinen ginin ja vermutin suhde oli 2:1. Yhdysvaltain kieltolain kumoamisen jälkeen hyvälaatuista giniä oli helposti saatavilla, ja vermutin määrä martineissa väheni 1900-luvun kuluessa huomattavasti.


title: Martini (juoma)

text: Populaarikulttuurissa erityisesti James Bond tunnetaan martinien ystävänä.


title: Martini (juoma)

text: Martinista on monenlaisia muunnelmia, joista vodkamartini, jossa käytetään vodkaa ginin sijasta, on juuri Bondin tunnetuksi tekemä.


title: Metsäpistinkolibri

text: Metsäpistinkolibri ("Doryfera johannae") on eteläamerikkalainen kiitäjälintu. Lajista tunnetaan kaksi alalajia, joista nimialalaji "johannae" elää Andien itärinteillä Kolumbiasta Koillis-Peruun, ja alalaji "guianensis" Tepuin alueella Guyanan ja Venezuelan eteläosissa sekä Brasilian pohjoisosassa. Jules Bourcier kuvaili lajin holotyypin Perusta vuonna 1847.


title: Ryhmän 6 alkuaine

text: Ryhmän 6 alkuaineella tarkoitetaan alkuainetta, joka kuuluu jaksollisen järjestelmän kuudenteen ryhmään. Ryhmän 6 alkuaineita ovat kromi, molybdeeni, volframi ja seaborgium. Kaikki ryhmän 6 jäsenet ovat siirtymämetalleja.


title: Ryhmän 6 alkuaine

text: Kuten kaikilla muillakin ryhmillä, ryhmän 6 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia.


title: Ryhmän 6 alkuaine

text: Yhtä ryhmän 6 alkuaineista, seaborgiumia, ei esiinny luonnossa ja sitä on valmistettu vain laboratoriossa.


title: Lauberhornin syöksylasku

text: Lauberhornin syöksylasku Sveitsin Wengenissä on maailman pisin syöksylasku. Se kuuluu vuonna 1967 perustetun alppihiihdon maailmancupin klassikkokilpailuihin ja se on laskettu vuodesta 1930 alkaen Lauberhornin kilpailuissa.


title: Lauberhornin syöksylasku

text: Lauberhornin syöksylasku lasketaan Lauberhorn-vuoren rinteellä. Rata alkaa vuoren eteläsivulta ja päättyy Wengenin eteläpuolelle Schiltwaldin kylään. Nykyään voittoaika tällä melkein 4,5 kilometriä pitkällä radalla on noin kaksi ja puoli minuuttia. Huippunopeuden ollessa jopa yli 160 km/h, Lauberhornin syöksy on huippunopeudeltaan maailmancupin nopein syöksy.


title: Lauberhornin syöksylasku

text: Lauberhornin syöksylasku on myös tunnettu taustalla näkyvistä Eiger-, Mönch- ja Jungfrau-vuorista.


title: Lauberhornin syöksylasku

text: Syöksylaskun lähtö sijaitsee 2 315 metriä merenpinnan yläpuolella "Lauberhornschulter"illa, jonne pääsee Lauberhorn-tuolihissillä Kleine Scheideggistä. Rinteen ylin osuus, jonka laskeminen kestää melkein minuutin, on melko tasainen ja koostuu liukuosuuksista sekä pitkistä käännöksistä. Tällä osuudella sijaitsee "Russisprung" (Russihyppyri), joka on nimetty Bernhard Russin mukaan, joka rakennutti sen vuonna 1988.


title: Lauberhornin syöksylasku

text: "Traversenschuss"in ja nopeutta hidastavan S-mutkan jälkeen seuraa hyppy "Hundschopf"in yli, jossa mennään kahden kallion välistä 15 metriä alaspäin. Sitä seuraa heti "Minschkante", jossa Josef Minsch vuonna 1965 loukkaantui vaikeasti. Sen jälkeen tulee "Canadian Corner" (Kanadalainen käännös), jossa vuonna 1976 kanadalaiset Dave Irwin ja Ken Read laskivat ulos.


title: Lauberhornin syöksylasku

text: Sitten tulee kapea liukuosuus "Alpweg" (Alppitie). Se päättyy "Kernen-S":ään, erittäin jyrkkään oikean ja vasemman käännöksen yhdistelmään. Vuoteen 2007 asti, tämä osuus oli nimeltään "Brüggli-S", mutta se uudelleennimettiin Bruno Kernenin lopettamisen jälkeen. Kernen laski tällä kohtaa rajusti ulos vuonna 1997, mutta loukkasi itseään vain lievästi. Kernen-S johtaa lyhyelle sillalle, joka ylittää ensimmäisen kerran Schiltwaldbach-joen. Sillan jälkeen rinne jatkuu jyrkästi lyhyeen "Wasserstation" (Vesiasema) -tunneliin, joka menee Wengernalpbahn-rautatien alitse. Toisen kerran Schiltwaldbach ylitetään Wasserstation-tunnelissa, jossa joen uoma kulkee.


title: Lauberhornin syöksylasku

text: Wasserstationin jälkeen alkaa pitkä liukuosuus "Langentrejen". Vielä 1950 syöksyrata oli tällä osuudella suora, mutta nykyään siinä on käännöksiä kuin super-G:ssä. Sitten tulee "Hanneggschuss", jossa Johan Clarey vuonna 2013 saavutti korkeimman mitatun huippunopeuden maailmancupissa koskaan, 161,9 km/h.. Ennen Hanneggschussia on lyhyt silta, jossa ylitetään vuoristotie ja Hanneggschussin jälkeen ylitetään kolmannen kerran Schiltwaldbach.


title: Lauberhornin syöksylasku

text: Hanneggschussin jälkeen seuraavana on "Seilersboden", jonka tasaisissa käännöksissä laskijan täytyy olla huolellinen löytääkseen oikean paineen ja nopeuden. Tämän osuuden jälkeen vuorossa on vuonna 2003 tehty "Silberhornsprung" (Silberhornhyppyri). Hyppyri on suunniteltu niin, että televisiokuvissa näkyy hypyn taustalla Silberhorn-vuori. Seuraavaksi tuleva "Österreicherloch" (Itävaltalaisreikä) "Wegscheiden"-alueella sai nimensä vuonna 1954, koska kolme itävaltalaista laski tässä paikassa ulos. Ulosajot aiheuttaneet kolme kumpua on sittemmin poistettu.


title: Lauberhornin syöksylasku

text: Viimeinen avainosuus on "Ziel-S" (Maali-S). Teknisesti vaikeat käännökset pitkän syöksyrinteen lopussa vaativat vielä laskijoilta paljon voimaa ja usein ratkaisevat kilpailun lopputuloksen. Vuonna 1991 Gernot Reinstadler laski tässä kohdassa ulos ja menehtyi saamiinsa vammoihinsa.


title: Lauberhornin syöksylasku

text: Ziel-S johtaa "Zielschuss"iin, joka 36 asteen jyrkkyydellä on rinteen toiseksi jyrkin kohta Hundschopfin jälkeen. Maaliintuloa edeltävää hyppyä madallettiin ennen vuoden 2009 kilpailua turvallisuussyistä ja hyppyyn tuloa levennettiin. Aiemmin useat laskijat olivat kaatuneet tässä kohdassa, muun muassa Peter Müller, Silvano Beltrametti, Adrien Duvillard ja vuonna 2007 Bode Miller – silti ylittäen maalilinjan voittajana. Nykyisin hypystä ei enää lennetä paljoakaan ilmaan. Maaliintulo vaatii siltikin laskijoilta viimeiset voimat vielä nykyäänkin. Lauberhornin syöksylaskun maali sijaitsee 1 287 metriä merenpinnan yläpuolella Schiltwaldin vuoristokylässä noin kilometri etelään Wengenin keskustasta.


title: Lauberhornin syöksylasku

text: Alppiyhdistetyn syöksyn lähtö sijaitsee 2 025 metrin korkeudessa Hundschopfia edeltävän S-mutkan yläpuolella.


title: Lauberhornin syöksylasku

text: Lauberhornin pujottelu ja alppiyhdistetyn pujottelu lasketaan Jungfrau / Männlichen -rinteessä ja se päättyy samalle maalialueelle kuin syöksylasku.


title: Lauberhornin syöksylasku

text: Itävalta on menestynein maa 30 voitolla (30 toista sijaa ja 31 kolmatta sijaa), lisäksi itävaltalaisilla on 1 toinen sija ja 1 kolmas sija, jolloin maan urheilijat edustivat natsi-Saksaa. Toiseksi menestynein maa on Sveitsi 29 voitolla (27 toista sijaa ja 29 kolmatta sijaa). Kolmanneksi menestynein maa on Italia 5 voitolla (2 toista sijaa ja 5 kolmatta sijaa).


title: Lauberhornin syöksylasku

text: Seuraavat alppihiihtäjät ovat voittaneet Lauberhornin syöksylaskun useammin kuin kerran:


title: Ryhmän 5 alkuaine

text: Ryhmän 5 alkuaineella tarkoitetaan alkuainetta, joka kuuluu jaksollisen järjestelmän viidenteen ryhmään. Ryhmän 5 alkuaineita ovat vanadiini, niobium, tantaali ja dubnium. Kaikki ryhmän 5 jäsenet ovat siirtymämetalleja.


title: Ryhmän 5 alkuaine

text: Kuten kaikilla muillakin ryhmillä, ryhmän 5 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tämä ei kuitenkaan päde niobiumiin. Vanadiinin ja ryhmän 6 alkuaineen, kromin, aiheutti ongelmia ryhmien erottelemisessa.


title: Ryhmän 5 alkuaine

text: Yhtä ryhmän 5 alkuaineista, dubniumia, ei esiinny luonnossa ja sitä on valmistettu vain laboratoriossa.


title: Ryhmän 4 alkuaine

text: Ryhmän 4 alkuaineella tarkoitetaan alkuainetta, joka kuuluu jaksollisen järjestelmän neljänteen ryhmään. Ryhmän 4 alkuaineita ovat titaani, zirkonium, hafnium ja rutherfordium. Kaikki ryhmän 4 jäsenet ovat siirtymämetalleja. Yhtäkään ryhmän 4 alkuainetta ei ole löydetty elävistä olennoista.


title: Ryhmän 4 alkuaine

text: Kuten kaikilla muillakin ryhmillä, ryhmän 4 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tähän mennessä hiukkaskiihdyttimessä tehdyistä kokeista huolimatta ryhmän seuraavaa jäsentä, unpentquadiumia, ei ole onnistuttu luomaan.


title: Ryhmän 4 alkuaine

text: Yhtä ryhmän 4 alkuaineista, rutherfordiumia, ei esiinny luonnossa ja sitä on valmistettu vain laboratoriossa.


title: Gīlān

text: Gīlānin provinssiin kuuluu Elbursvuoriston luoteispää sekä Kaspian alangon länsiosa. Provinssin korkein vuori on Kūh-e Somām eli Somāmūs (3689 m). Vuorten itärinteet ovat Kaspianmereen laskevien jokien uurtamat. Vuoret ovat edelleen seismisesti aktiivisia, ja vuonna 1990 maanjäristys surmasi noin neljäkymmentätuhatta henkeä. Provinssin alavan osan muodostavat kaksi alluviaalitasankoa: Safīdrūdin suisto idässä ja Fūmanātin tasanko lännessä.


title: Gīlān

text: Topografia on luonut provinssiin erityisen ilmaston: vallitsevien pohjoisenpuoleisten tuulten mukana kostea ilma virtaa Kaspianmereltä tasangon yli ja nousee vuorenrinteitä ylös, mikä aiheuttaa säännöllisiä orografisia sateita. Vuotuinen sademäärä on rannikolla 1200–1800 mm, tasankoalueella hiukan alle tuhat millimetriä ja vuoristossa 1500–1800 mm, paikoin jopa 2400 mm.


title: Gīlān

text: Sateiden ansiosta Gīlānin kasvillisuus on rehevämpää kuin muualla Iranissa. Havupuut ovat harvinaisempia kuin muualla, ja niiden sijasta vuorten rinteillä kasvaa seka- ja lehtimetsää. Tärkein viljelykasvi on riisi. Karjatalous keskittyy vuoristoalueille. Rannikolla on kaviaarintuotantoon keskittyviä kalanviljelylaitoksia.


title: Gīlān

text: Provinssissa puhutaan kolmea iranilaista kieltä: gilakia, rūdbārīa ja tališia, sekä tatia, kurdia, azeria ja romanikieliä.


title: Ryhmän 3 alkuaine

text: Ryhmän 3 alkuaineella tarkoitetaan alkuainetta, joka kuuluu jaksollisen järjestelmän kolmanteen ryhmään. Ryhmän 3 alkuaineita ovat skandium, yttrium sekä (ainakin IUPACin julkaiseman alkuainetaulukon mukaan) kaikki lantanoidit (15) ja aktinoidit (15). Joidenkin lähteiden mukaan vain alkuaineet lantaani (La) ja aktinium (Ac) kuuluvat ryhmään 3, ei suinkaan kaikki lantanoidit ja aktinoidit. Taas toisten mukaan vain näiden sarjojen viimeiset alkuaineet lutetium (Lu) ja lawrencium (Lr) kuuluvat 3. ryhmään. Skandium ja yttrium ovat siirtymämetalleja.


title: Luettelo Suomen virallisen latauslistan ykkösistä vuonna 2011

text: Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2011.


title: Hamadān (provinssi)

text: Hamadān on yksi Iranin 31 provinssista. Se sijaitsee maan länsiosassa, Zagrosvuorten alueella. Provinssin pääkaupunki on Hamadān. Vuonna 2010 provinssissa eli noin 1,7 miljoonaa asukasta.


title: Herra Koipeliini -palkinto

text: Herra Koipeliini -palkinto on suomalaisen sarjakuvayhteisö Kvaakin tunnustuspalkinto parhaasta käännössarjakuvasta. Palkinnon nimi on peräisin ensimmäisestä vuonna 1857 julkaistusta suomennetusta sarjakuvakirjasta "Herra Koipeliini". Palkinto myönnettiin ensi kertaa vuonna 2010.


title: Herra Koipeliini -palkinto

text: Ilmoitettu vuosiluku teoksen ilmestymisvuosi. Palkinto jaetaan aina seuraavan vuoden tammikuussa.


title: Ilām (provinssi)

text: Ilām on yksi Iranin 31 provinssista. Se sijaitsee maan länsiosassa, Irakin vastaisella rajalla. Provinssin pääkaupunki on Ilam. Vuonna 2010 provinssissa eli noin 566 000 asukasta.


title: Mieszko I

text: Mieszko I (~930–25. toukokuuta 992) oli Puolan ensimmäinen historiallinen hallitsija ja varhaisin tunnettu Piast-suvun jäsen. Mieszko oli polaanien ruhtinas ja hän yhdisti myöhemmin useat puolalaiset heimot valtansa alle. Hän kääntyi myös katolilaisuuteen. Mieszkon kuoltua vuonna 992 häntä seurasi vallassa hänen poikansa Boleslaus I Rohkea.


title: Mieszko I

text: Mieszkon noustessa valtaan vuonna 990 hän peri valmiiksi polaanien ja kujaavien maat Oderin ja Veikselin väliseltä alueelta. Myös masovit olivat riippuvaisia Mieszkon valtakunnasta. Miezko alkoi laajentamaan valtakuntaansa sotimalla saksalaisia maakreivejä vastaan alueensa länsi- ja pohjoisosissa. Tähän sotaan tukea saadakseen hän avioitui Böömin herttuan tyttären kanssa vuonna 966 ja kääntyi samalla kristinuskoon. Sota tuottikin tulosta ja Miezko valloitti alueita Oderin länsipuolelta, minkä lisäksi hän valloitti Pommerin alueen. Vuonna 986 Mieszko alistui silloisen keisari Otto III:n vasalliksi. Hän meni meni uudestaan naimisiin, tällä kertaa Nordmarkin kreivin tyttären kanssa. Tämän jälkeen hän kävi sotaa Böömiä vastaan valloittaen vislaanien ja slensaanien alueita. Vuonna 992 Miezko asettui paavin valtaan lahjoittaen maansa tälle. Mieszko kuoli vuonna 992.


title: Khorāsān-e Razavi

text: Razavi Khorasan tai Khorāsān-e Razavi () on yksi Iranin 31 provinssista. Se sijaitsee maan koillisnurkassa. Provinssin pääkaupunki on Mašhad (2,75 milj. as., VL2011).


title: Khorāsān-e Razavi

text: Seutu on keskeinen osa historiallista Khorasanin (myös muodossa "Khurasan") seutua. Se oli hyvin laaja, nykyisen Intian koillisosaan, eteläiseen Turkmenistaniin, ja Pohjois-Afganistaniin ulottuva alue.


title: Khorāsān-e Razavi

text: Vuoden 2011 väestönlaskennan mukaan provinssissa eli 5 994 402 miljoonaa asukasta (1 717 362 ruokakuntaa). Tämä oli 7,98 prosenttia koko Iranin väestöstä. Asukkaista kaupunkilaisia oli 4 311 210, maaseutuväestöä 1 682 405 ja vailla pysyvää oleskelupaikkaa 787 henkeä. Etnisesti melko äskettäin kolmeen maakuntaan (Pohjois-Khorasan, Razavi Khorasan ja Etelä-Khorasan) jaettu Iranin Khorasanin alue on erittäin kirjavaa: persialaisia, arabeja, turkkilaisia, kurdeja, mongoleita, belutšeja sekä pieniä juutalaisten, romanien ja lurien ryhmittymiä.


title: Khorāsān-e Razavi

text: Razavi Khorasanin provinssi on merkittävä osatekijä Iranin talouselämässä. Alueella muodostui vuonna 2011–2012 (persialainen vuosi 1390) noin 331 292 miljardin Iranin rialin osuus maan bruttokansantuotteesta, joka vastasi 5,32 prosentin osuutta koko Iranin BKT:stä. Euroiksi muutettuna tämä oli noin 20,21 miljardia EUR. Asukasta kohti tämä oli kuitenkin vain noin 3 372 euroa vuodessa, mikä oli selvästi Iranin keskiarvoa (5 054 EUR/vuosi) vähemmän.


title: Khorāsān-e Razavi

text: Provinssissa oli alkuvuonna 2013 yhteensä 28 aliprovinssitason hallintoaluetta (šahrestan), jotka jakautuivat 70 piirikuntaan (bakhsh). Näissä oli 72 kaupunkia ja 164 alimman aluehallintotason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:


title: Khorāsān-e Shomali

text:
Khorāsān-e Shomali eli Pohjois-Khorasan on yksi Iranin 31 provinssista. Se sijaitsee maan koillisosassa. Provinssin pääkaupunki on Bojnūrd. Vuonna 2011 provinssissa eli 867 727 asukasta.
Se on yksi kolmesta provinssista, jotka muodostettiin vuonna 2004 kun Khorasanin provinssi jaettiin osiin. Sen nimi tarkoittaa paikkaa, josta aurinko on kotoisin, ja viittaa Khorasanin sijaintiin maan koillisosassa.


title: Khorāsān-e Shomali

text: Provinssin pinta-ala on 28 434 neliökilometriä. Paikallishallintoa varten provinssi jakautuu kahdeksaan aliprovinssitason kuntaan (šahrestan, tilanne alkuvuonna 2013):


title: Kordestān

text: Kordestān on yksi Iranin 31 provinssista. Se sijaitsee maan luoteisosassa. Provinssin pääkaupunki on Sanandaj. Vuonna 2010 provinssissa eli noin 1,47 miljoonaa asukasta.


Rio de Janeiron tulvat ja maanvyöryt 2011 alkoivat tammikuussa 2011 Rio de Janeiron osavaltiossa Etelä-Brasiliassa. Tulvissa ja maanvyöryissä kuoli noin 500 ihmistä. Vastaavanlainen tapaus oli vuoden 2009–2010 vaiheilla samassa osavaltiossa.


title: Lorestān

text: Lorestān (; lurin kielellä: لورسو, Lurisô; myös muodossa "Luristan") on yksi Iranin 31 provinssista. Se sijaitsee maan länsiosassa. Provinssin pääkaupunki on Khorramābād.


title: Lorestān

text: Merkkejä lampaiden ja vuohien paimentamisesta Lorestanissa on löydetty jo ajanjaksolta 9000–7000 eaa. Seudun vuosistolaaksoista ja Zagrosvuoren juurelta tunnetaan monia varhaisen kivikauden kyläasutuksia 7. vuosituhannelta eaa. Kylät tulivat toimeen metsästyksellä, kalastuksella, keräilytaloudella, laiduntamisella ja maanviljelyllä.


title: Lorestān

text: Nimi ’Lorestan’ on merkitykseltään lurien maa. Lurit ovat seudun alkuperäiskansaa, johon on sekoittunut aineksia iranilaisesta ja arabiväestöstä. He puhuvat puhua omaa persian murrettaan, ja ovat šiiamuslimeja. Osalle perinteisestä nomadiväestöstä usko ja rukosten harjoitus oli paljolti ritualistista, koska suuri osa paimentolaisista ei puhunut tai ymmärtänyt arabiaa eikä ollut edes lukutaitoista. Heidät asutettiin Pahlavien kaudella, ja vain harvat elävät enää nykyään paimentolaisuudesta.


title: Lorestān

text: Laajasti ymmärrettynä Lorestan alkaa lännessä Irak rajalta ja Kermānshāhista, ja erottaa Khūzestānin alankoalueen sisämaan ylängöstä. Lorestanissa on laaja luoteesta kaakkoon suuntautuva vuoristo, jonka huippujen välissä on kosteita maakaistaleita rehevine laidunmaineen. Ulompia rinteitä peittävät tammimetsät, joukossa on jalavaa, vaahteraa, pähkinä- ja mantelipuita.


title: Lorestān

text: Nykyisen Lorestanin provinssin pinta-ala on 28 294 neliökilometriä. Väestö (2011) koostui 462 528 ruokakunnasta, joihin kuului yhteensä 1 754 243 asukasta. Heistä kaupunkilaisiksi kirjattiin 1 075 951 ja maaseutuväestöksi 677 416 henkeä. Vailla pysyvää asuinpaikkaa oli 876 asukasta.


title: Lorestān

text: Provinssissa oli vuonna 2011–2012 yhteensä kymmenestä (10) aliprovinssitason hallintoaluetta (šahrestan), jotka jakautuivat 27 piirikuntaan (bakhsh). Näihin sijoittui 25 kaupunkia ja 84 alimman aluehallinnollisen tason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:


title: Markazī

text: Markazī on yksi Iranin 31 provinssista. Se sijaitsee maan länsiosassa. Provinssin pääkaupunki on Arak (Arāk). Vuonna 2010 provinssissa eli noin 1,4 miljoonaa asukasta.


title: Māzandarān

text: Māzandarān on yksi Iranin 31 provinssista. Se sijaitsee maan pohjoisosassa, Kaspianmeren rannalla. Provinssin pääkaupunki on Sārī. Vuonna 2010 provinssissa eli noin kolme miljoonaa asukasta.


title: Qazvīn (provinssi)

text: Qazvīn on yksi Iranin 31 provinssista. Se sijaitsee maan pohjoisosassa. Provinssin pääkaupunki on Qazvīn. Vuonna 2010 provinssissa eli noin 1,2 miljoonaa asukasta.


title: Ryhmän 8 alkuaine

text: Ryhmän 8 alkuaineella tarkoitetaan alkuainetta, joka kuuluu jaksollisen järjestelmän kahdeksanteen ryhmään. Ryhmän 8 alkuaineita ovat rauta, rutenium, osmium ja hassium. Kaikki ryhmän 8 jäsenet ovat siirtymämetalleja. Niistä rutenium ja osmium ovat jalometalleja ja ne luetaan platinametallien ryhmään.


title: Ryhmän 8 alkuaine

text: Kuten kaikilla muillakin ryhmillä, ryhmän 8 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tämä ei kuitenkaan päde rutheniumiin.


title: Ryhmän 8 alkuaine

text: Yhtä ryhmän 8 alkuaineista, hassiumia, ei esiinny luonnossa ja sitä on valmistettu vain laboratoriossa.


title: Teheran (provinssi)

text: Teheran () on yksi Iranin 31 provinssista. Se sijaitsee maan pohjoisosassa. Provinssin pääkaupunki on Iranin pääkaupunki Teheran.


title: Teheran (provinssi)

text: Vuonna 2010 silloisen Teheranin provinssin luoteisosasta perustettiin uusi Ālborzin provinssi hallintokaupunkinaan Karaj. Jäljelle jääneen Teheranin provinssin pinta-ala on 13 690 neliökilometriä. Väestö (2011) koostui 3 732 190 taloudesta, ja yhteensä 12 183 391 asukkaasta. Heistä kaupunkilaisiksi kirjattiin 11 305 832 ja maaseutuväestöksi 877 437 henkeä. Vaille pysyvää asuinpaikkaa kirjattiin 122 asukasta.


title: Teheran (provinssi)

text: Teheranin provinssin pinta-ala oli persialaisen kalenterin 1391 lopussa (alkuvuonna 2013) 13 689 neliökilometriä. Provinssissa oli 16 aliprovinssia (šahrestan≈ kunta), jotka jakautuivat yhteensä 33 piirikuntaan (bakhsh). Näihin sijoittui 43 kaupunkia ja 71 alimman aluehallinnollisen tason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:


title: Hahnenkammin alppihiihtokilpailut

text: Hahnenkammin alppihiihtokilpailut () on vuotuinen miesten alppihiihdon maailmancupin kilpailutapahtuma Kitzbühelissä Itävallassa.


title: Hahnenkammin alppihiihtokilpailut

text: Ensimmäiset Hahnenkammin alppihiihtokilpailut käytiin vuonna 1931 ja maailmancupiin kilpailut ovat kuuluneet sen alusta, vuodesta 1967 alkaen. Hahnenkammin alppihiihtokilpailuja pidetään maailman tärkeimpinä alppihiihtokilpailuina ja syöksylaskua Streif-rinteessä maailman vaikeimpana. Nykyisin Hahnenkammin alppihiihtokilpailuissa lasketaan perjantaina super-G, lauantaina syöksylasku ja sunnuntaina pujottelu.


title: Hahnenkammin alppihiihtokilpailut

text: Kilpailujen perinteinen ajankohta on tammikuussa, viikko Wengenin Lauberhornin alppihiihtokilpailujen jälkeen. Hahnenkammin alppihiihtokilpailujen perinteiset lajit ovat syöksylasku Streif-rinteessä, pujottelu Ganslern-rinteessä ja alppiyhdistetty. Muista maailmancupin alppiyhdistetyn kilpailuista poiketen Hahnenkammin alppiyhdistettyssä laskettiin sen viimeisimpinä vuosina super-G ja yksi pujottelulasku. Aikaisemmin laskettiin syöksyn ja pujottelun ajat yhteen. Virallisesti ainoastaan alppiyhdistetyn voittaja saa Hahnenkammin voittajan ("Hahnenkammsieger") tittelin. Kolminkertainen Hahnenkammin voittaja saa palkinnoksi kultaisen, briljantein koristellun Hahnenkamm-neulan. Maailmancupin aikakaudella Hahnenkammin voittajaksi kuitenkin kutsutaan usein arvostetun syöksylaskun voittajaa.


title: Hahnenkammin alppihiihtokilpailut

text: Hahnenkammin alppihiihtokilpailujen yhteydessä on lisäksi laskettu ylimääräisinä kilpailuina suurpujottelua, syöksyä ja pujottelua. Vuodesta 1932 vuoteen 1961 Hahnenkammin alppihiihtokilpailuissa oli myös naisten kilpailuja. Perinteiset lajit naisilla olivat syöksylasku, pujottelu ja alppiyhdistetty, mutta joinakin vuosina he kilpailivat myös ylimääräisessä syöksylaskussa tai suurpujottelussa.


title: Hahnenkammin alppihiihtokilpailut

text: Sisältää Hahnenkammin perinteiset kilpailut.


title: Hahnenkammin alppihiihtokilpailut

text:
Nykyisin super-G lasketaan vuosittain ja se on myös toiminut vauhtilajina alppiyhdistettyyn.
Useampana vuotena Kitzbühelissä on laskettu ylimääräisä kilpailuja, jotka eivät alun perin kuuluneet Hahnenkammin kilpailuihin. Etenkin ylimääräiset syöksylaskut ovat enimmäkseen muualta peruutusten vuoksi siirrettyjä kilpailuja. Toisaalta, vuoden 1988 Kitzbühelin kilpailut jouduttiin siirtämään toiseen paikkaan Itävallassa, Bad Kleinkirchheimiin.
Itävalta on menestynein maa 151 voitolla (58 syöksylaskussa, 9 super-G:ssä, 3 suurpujottelussa, 42 pujottelussa ja 39 alppiyhdistetyssä). Toiseksi menestynein maa on Ranska 37 voitolla (6 syöksylaskussa, 3 suurpujottelussa, 15 pujottelussa ja 13 alppiyhdistetyssä). Kolmanneksi menestynein maa on Sveitsi 34 voitolla (20 syöksylaskussa, 2 super-G:ssä, 3 suurpujottelussa, 3 pujottelussa ja 6 alppiyhdistetyssä).
Kolminkertainen Hahnenkammin voittaja (alppiyhdistetyssä) saa palkinnoksi kultaisen, briljantein koristellun Hahnenkamm-neulan. Seuraava taulukko näyttää kolmannen voittonsa järjestyksessä kaikki yhdeksän laskijaa, jotka ovat tähän pystyneet; kolme heistä pystyi jopa neljänteen voittoon.


title: Hahnenkammin alppihiihtokilpailut

text: Ivica Kostelić on toistaiseksi ainoa, joka pystyi neljään perättäiseen Hahnenkammin voittoon.


title: Hahnenkammin alppihiihtokilpailut

text:
Huomio: Aktiivilaskijat lihavoitu.
Alphandin (1997), Cuchen (1998), Kjusin (1999) ja Skårdalin (1990) syöksylaskuvoitot tulivat sprinttisyöksylaskusta (kaksi laskua lyhennetyllä syöksylaskuradalla).


title: Hahnenkammin alppihiihtokilpailut

text: Tilanne: 28. tammikuuta 2019


title: Streif

text: Streif on laskettelurinne Kitzbühelissä Itävallassa.


title: Streif

text: Streifissa laskettava Hahnenkammin syöksylasku kuuluu vuonna 1967 perustetun alppihiihdon maailmancupin klassikkokilpailuihin ja se on laskettu Streifissa vuodesta 1937 alkaen Hahnenkammin alppihiihtokilpailuissa, sekä super-G sen mukaantulosta vuodesta 1995 alkaen. Vuodesta 2001 asti super-G on laskettu Streifalm-rinteessä.


title: Streif

text: Streif kuuluu vaikeimpiin ja vaarallisimpiin kilpailurinteisiin maailmassa. Kilpailujen ulkopuolella Streif on kaikkien laskettelijoiden laskettavissa. Punainen (keskivaikea) rinne, nimeltään Streif-Familienabfahrt, kiertää kolme vaikeinta osuutta, jotka ovat luokiteltu erittäin vaikeiksi, muilta osin se on sama kuin Streif. Seidlalmhang on erillinen laskettelurinne joka erkanee Streif-Familienabfahrtista ja yhtyy Streifiin Seidlalmissa, se toimii super-G-rinne Streifalmin yläosana. Rinteet on nimetty Streifalm-niityn mukaan, joka sijaitsee rinteiden yläosassa.


title: Streif

text: Ensimmäinen Hahnenkammin syöksylasku järjestettiin vuonna 1931. Streif-rinteessä laskettiin ensimmäistä kertaa vuonna 1937, jolloin Thaddäus Schwabl voitti ajalla 3.53,1. Vuonna 1997 itävaltalainen Fritz Strobl laski voimassa olevan rinne-ennätyksen 1.51,58, keskinopeus oli laskussa 107,1 km/h.


title: Streif

text: Hahnenkammin syöksylaskua seuraa maalialueella 40 000–50 000 katsojaa, luoden kuuluisan ja ainutlaatuisen katsojakulissin. Myös syöksylaskukilpailun palkintojenjako illalla kerää useita tuhansia ihmisiä juhlistamaan kuutta parasta syöksylaskijaa.


title: Streif

text: Syöksylaskun lähtö sijaitsee 1 665 metriä merenpinnan yläpuolella Hahnenkammbahn-vuoriaseman vieressä.


title: Streif

text:
Streif alkaa "Startschuss" (Lähtöjyrkänne) -jyrkänteellä, jossa on S-mutka, siitä rinne menee "Mausefalle"en (Hiirenloukku). Se on rinteen jyrkin kohta 85 %:n (40,4°) jyrkkyydellä ja kilpailijat hyppäävät siinä jopa 80 metriä. Sitä seuraa kompressio Mausefallen alapuolella, jossa laskijoiden täytyy kestää jopa 1 000 kg:a vastaava lyhytaikainen paine.
180-asteisen oikean käännöksen, nimeltään "Karussell", ja vasemman käännöksen jälkeen laskijat tulevat teknisesti haastavaan ulospäin kaltevaan "Steilhang"iin (Jyrkkä rinne). Steilhangin ulostulo on yksi tärkeimmistä avainpaikoista, jossa voitto ratkaistaan. Sieltä täytyy saada mahdollisimman paljon nopeutta rinteen kapeimmalle kohdalle "Brückenschuss"ille, jota seuraa 650 metriä pitkä, kapea ja loiva liukuosuus "Gschöß". Liukuosuus päättyy "Alte Schneise" (Vanha metsäaukio) -jyrkänteelle. Alte Schneisen hypyn jälkeen rinne menee "Seidlalm"iin ja edelleen "Seidlalmsprung"iin (Seidlalmhyppyri) ja vasemmalle kääntyvään "Seidlalmkurve"en (Seidlalmmutka). Tätä seuraa oikealle kääntyvä mutka, jonka jälkeen alkaa "Lärchenschuss"-liukuosuus ja "Oberhausberg".


title: Streif

text: Oberhausbergin jälkeen tulee "Hausberg" ja "Hausbergkante" (Vuorenharjanne), jotka ovat nähtävissä maalialueelta. Hausbergkanten hypyssä laskijoiden tulee suunnata hyppynsä niin, että he saavat seuraavassa "Hausbergkompression"in vasemmalle kääntyvässä mutkassa mahdollisimman korkean linjan ulospäin kaltevaan "Traverse"en. Näin laskija voi estää sen, ettei hän lennä liian kauas Traversen lukuisista pompuista.


title: Streif

text: Traversen jälkeen tulee oikea käännös pitkälle "Zielschuß"ille, jossa huippunopeus voi olla jopa 145 km/h. Zielschußilla on "Zielkompression"-kompressio ennen "Zielsprung"ia (Maalihyppyri), jossa hypyt voivat olla jopa 80 metriä. Streif päättyy 805 metriä merenpinnan yläpuolella Rasmusleiten-alueelle lähelle Kitzbühelin keskustaa.


title: Streif

text: Vuodesta 1995 vuoteen 2000 super-G laskettiin kokonaan Streifissä, silloin lähtö sijaitsi Alte Schneisen sisääntulossa. Vuodesta 2001 alkaen super-G on laskettu Streifalm-rinteessä. Super-G:n lähtö on Seidlalmhang-rinteessä ja se yhtyy Streifiin Seidlalmissa. 50 %:n (26,6°) jyrkkyydellä Streifalmin lähtö on yksi jyrkimpiä maailmancupissa.


title: Streif

text: Vuoden 2018 kilpailussa super-G laskettiin poikkeuksellisesti sääolosuhteiden takia Streif-rinteessä, lähtö sijaitsi Mausefallen yläpuolella ja maali Oberhausbergissä.


title: Laurisilva

text: Laurisilva on subtrooppista metsää, jota tavataan nykyisin pirstaleina Madeiralla, Azoreilla ja paikoin Kanariansaarilla, etenkin La Gomeralla. Tertiäärikaudella laurisilva peitti liki koko Välimeren seudun. Metsän puusto on ikivihreää. Kanariansaarten nykyisten laurisilva-metsien tärkeimmät puulajit ovat laakerikasvien heimoon kuuluvat kanarianlaakeri ("Laurus azorica"), makaronesianavokado ("Persea indica"), apollonlaakeri ("Apollonias barbujana") ja kanarianviherlaakeri ("Ocotea foetens").


title: Platinaryhmä

text: Platinaryhmä (tunnetaan myös nimellä platinoidit) on jaksollisen järjestelmän joukko, joka käsittää kuusi alkuainetta, ruteniumin, rodiumin, palladiumin, osmiumin, iridiumin ja platinan. Alkuaineet ovat ryhmissä 8, 9 ja 10 sekä jaksoissa 5 ja 6. Niillä on samoja fysikaalisia ja kemiallisia ominaisuuksia, ja niitä löytyy usein samoilta alueilta. Ne kuuluvat jalometalleihin ja ovat hyvin kestäviä korroosiota vastaan. Platinaryhmän metalleja käytetään usein katalyytteinä kemiallisissa prosesseissa esimerkiksi katalysaattoreissa.


title: Ganslern

text: Ganslern, tai pidemmin Ganslernhang, on laskettelurinne Kitzbühelissä Itävallassa, jossa lasketaan Hahnenkammin alppihiihtokilpailujen pujottelu.


title: Ganslern

text: Ganslern-rinteessä on paljon jyrkkyysvaihteluita, kumpuja ja se on kalteva, minkä vuoksi se kuuluu maailmancupin haastavimpiin pujottelurinteisiin. Se sijaitsee syöksylaskurinne Streifin vieressä, mutta sillä on oma maalialue. Nimi Ganslern tulee vieressä virtaavasta Gänsbach-joesta. Kilpailujen ulkopuolella Ganslern on kaikkien laskettelijoiden vapaasti käytettävissä.


title: Ganslern

text: Hahnenkammin pujottelu laskettiin ensimmäisen kerran vuonna 1937 Ganslern-rinteessä. Jo ennen maailmancupin perustamista vuonna 1967, se kuului kiinteästi FIS:n kilpailukalenteriin. Vuosina 1938, 1964, 1988 ja 1993 pujottelu on täytynyt perua.


title: Ganslern

text: Hahnenkammin pujottelu on laskettu vuosina 1954 ja 1998 lumenpuutteen takia ja vuosina 2007 ja 2008 suuremman yleisökapasiteetin vuoksi Vorderganslern-rinteellä: normaalin lähtöpaikan jälkeen rinne menee niinkutsutun "Vorderganslern"in (Ganslernin editse) kautta syöksylaskun maalisuoralle ja päättyy syöksylaskun maalialueelle.


title: Ganslern

text: Eniten voittoja Ganslern-rinteessä on ruotsalaisella Ingemar Stenmarkilla, viisi kappaletta.


title: Ganslern

text: Ganslernin yläasema sijaitsee 1 004 metriä merenpinnan yläpuolella Ganslern-tuolihissin yläaseman vieressä.


title: Ganslern

text: Gansler alkaa "Goasweg / Hinterganslern" -jyrkänteellä, jonka lopussa on haastava oikealle kääntyvä mutka. Sen jälkeen tulee rinteen jyrkin kohta "Steilhang" 70 % jyrkkyydellä. Steilhangin jälkeen tulee "Höhenweg", joka on voimakkaasti kumpuileva osuus, suurimmasta kummusta laskija lentää jopa ilmaan. Sitten tulee "Doppelwelle", jossa rinteen jyrkkyysvaihtelut ovat suuria.


title: Ganslern

text: Doppelwellen jälkeen tulee voimakkaasti vasemmlle kalteva "Querfahrt Hohenegg" -osuus. Sen jälkeen on vasemmalle kääntyvä "Stadl‐Kurve", jossa laskijoiden täytyy säilyttää nopeutensa rinteen viimeisimmälle "Talei"-osuudelle, jonka alussa on pieni jyrkänne ja sen jälkeen rinne loivenee huomattavasti.


title: Ganslern

text: Hahnenkammin pujottelu päättyy 811 metriä merenpinnan yläpuolella Rasmusleiten-alueelle lähelle Kitzbühelin keskustaa.


title: Brisbanejoki

text: Brisbanejoki sijaitsee Australiassa Queenslandin osavaltiossa. Joki virtaa Brisbanen kaupungin läpi ennen kuin se laskee mereen.


title: Brisbanejoki

text: Joki tulvii ajoittain paljon. Vuonna 1974 oli tuhoisa tulva, jolloin veden pinta nousi 5,5 metriä. Tämän jälkeen Brisbanen yläpuolelle rakennettiin iso pato suojelemaan kaupunkia tulvilta. Tästä huolimatta myös vuonna 2010 oli suuri tulva.


title: Stephen R. Lawhead

text: Stephen R. Lawhead on (s. 2. heinäkuuta 1950 Kearney, Nebraska) yhdysvaltalainen kirjailija. Hänet tunnetaan historiallisen fantasian kirjoittajana.


title: Chuenisbärgli

text: Chuenisbärgli (myös Kuonisbergli) on laskettelurinne Adelbodenin kunnassa Bernin kantonissa Sveitsissä.


title: Chuenisbärgli

text: Chuenisbärgli tunnetaan alppihiihdon maailmancupin miesten tekniikkalajikilpailujen isäntäpaikkana.


title: Chuenisbärgli

text: Chuenisbärglin yläasema sijaitsee 1 730 metriä merenpinnan yläpuolella, jossa on myös suurpujottelun lähtöpaikka. Se on yksi miesten maailmancupin vaikeimpia suurpujottelurinteitä.


title: Chuenisbärgli

text: Chuenisbärgli alkaa "Kanonenrohr" (Tykinputki) jyrkänteellä, jonka jälkeen on kaltevat ja kumpuilevat "Schnittenmedli" ja "Wintertal" (Talvilaakso) osuudet. Tämän jälkeen tulee radan loivin osuus, "Chäla", ennen "Zielhang" loppujyrkännettä, jossa sijaitsee rinteen jyrkin kohta. Chuenisbärglin suurpujottelu päättyy 1 310 metriä merenpinnan yläpuolelle ja se on 1 290 metriä pitkä.


title: Chuenisbärgli

text: Rinteessä kilpaillaan myös pujottelussa, ja sen lähtö sijaitsee 1 513 metriä merenpinnan yläpuolella. Pujottelun pituus 622 metriä ja sen maali sijaitsee 1 302 metriä merenpinnan yläpuolella.


title: Chuenisbärgli

text: Vuonna 1955 järjestettiin ensimmäiset Kansainväliset Adelbodenin alppihiihtopäivät (). Vuodesta 1967 alkaen kilpailut ovat kuuluneet maailmancupiin. Vuosina 1988, 1990, 1993 ja 1994 kilpailut täytyi siirtää muihin paikkoihin lumenpuutteen vuoksi. Kansainvälisen hiihtoliiton vaatimusten vuoksi Chuenisbärglille rakennettiin vuonna 2005 uusi neljän hengen tuolihissi. Samalla paikalla oli edellisten 40 vuoden ajan käytössä ankkurihissi.


title: Chuenisbärgli

text: Adelboden kuuluu eniten katsojia kerääviin kilpailuihin 35 000 katsojalla rinteen varrella sekä maalialueen tilapäisissä katsomoissa. Vuodesta 1994 alkaen entinen maailmancuplaskija Hans Pieren on toiminut kilpailunjohtajana.


title: Chuenisbärgli

text:
Itävalta on menestynein maa 21 voitolla (13 suurpujottelussa ja 8 pujottelussa). Toiseksi menestynein maa on Sveitsi 15 voitolla (10 suurpujottelussa ja 5 pujottelussa). Kolmanneksi menestynein maa on Ranska 10 voitolla (8 suurpujottelussa ja 2 pujottelussa).
Seuraavat alppihiihtäjät ovat voittaneet Adelbodenin alppihiihtopäivillä useammin kuin kerran:Kesäisin Chuenisbärgliä käytetään vuoriniittynä, laidunmaata on alueella 24 hehtaaria. Se on yksityisomistuksessa. Niityllä on nautakarjaa, vasikoita ja vuohia. Niittymökki vuodelta 1946 toimii talvisin rinneravintolana.


title: Leyton Orient FC

text: Leyton Orient Football Club on jalkapalloseura Lontoon Waltham Forestin kaupunkipiiristä. Seura pelaa kaudella 2018–2019 National Leaguessa, Englannin viidenneksi korkeimmalla sarjatasolla.


title: Leyton Orient FC

text: Vuonna 1881 Glyn Cricket Club perusti jalkapallojaoston, mitä pidetään Leyton Orientin syntynä. Vuonna 1888 seura otti käyttöön Orient-nimen, ja vuonna 1898 nimi vaihdettiin Clapton Orientiksi, sillä seuraan tuli paljon vaikutteita Claptonista. Vuonna 1938 seura siirtyi nykyiseen kotipaikkaansa Leytoniin. Toisen maailmansodan jälkeen seuralla oli talousongelmia ja samoihin aikoihin seuran nimi vaihdettiin Leyton Orientiksi. Vuonna 1962 Leyton Orient nousi 1. divisioonaan. FA Cupissa Leyton Orient saavutti parhaan tuloksensa vuonna 1978, kun se eteni välieriin, joissa se hävisi Arsenalille. Seuralla oli jälleen 1990-luvulla talousongelmia. Vuonna 2001 seura nousi 11 vuoden jälkeen ykkösliigaan.


title: Upwords

text: Upwords on kolmiulotteinen sanaristikkolautapeli 2–4 pelaajalle. Se muistuttaa kaksiulotteista Scrabble-peliä, mutta kirjaimia voi latoa myös päällekkäin. Peliä suositellaan yli 10-vuotiaille.


title: Upwords

text: Pelin on keksinyt Elliot Rudell ja se on julkaistu 20 kielellä. Alkuperäinen julkaisija oli Milton Bradley -yhtiö, joka yhdistyi pelin nykyiseen oikeudenhaltijan Hasbron kanssa. Hasbro antoi pelille uuden nimen 'Scrabble Upwords'. Suomessa pelin on julkaissut Parker Brothers sovitettuna suomen kieleen. Pelin tuotenimi oli 'UPWORDS'.


title: Upwords

text: Pelin alussa kaikki pelaajat saavat seitsemän satunnaista kirjainlaattaa, joista pelaaja pyrkii muodostamaan sanoja pelilaudalle, joka on 10x10-ruudukko. Sanoja muodostetaan joko lisäämällä kirjaimia suoraan pelilaudalle pysty- tai vaakasuoraan tai toisten kirjainten päälle. Jokaisesta sanasta, johon lisätään vähintään yksi kirjain, saa pisteitä sanassa olevien kirjainten verran mukaan luettuina päällimmäisen kirjaimen alla olevat kirjaimet. Kahden sanan risteyksessä olevat kirjaimet lasketaan kahteen kertaan. Yksikerroksisen sanan kirjaimista saa kaksinkertaiset pisteet. Suomenkielisessä pelissä vierasperäisistä kirjaimista 'B', 'C', 'D', 'F', 'G' saa kaksi lisäpistettä, kun ne laitetaan ensimmäistä kertaa sanaan. Jos pelaaja käyttää kaikki seitsemän kirjainta yhdellä pelivuorolla, hän saa kymmenen ylimääräistä pistettä. Yhden pelivuoron aikana laudalle sijoitettujen kirjainten pitää olla samalla suoralla.


title: Upwords

text: Peli päättyy, kun kaikki kirjainlaatat on nostettu pussista ja yhden pelaajan laatat loppuvat, tai kun kukaan pelaajista ei pysty muodostamaan uusia sanoja, tai kun kaikki pelaajat ovat peräjälkeen luopuneet pelivuorostaan. Pelin lopussa käyttämättä jääneistä laatoista vähennetään kustakin 5 pistettä. Pelin voittaa se, jolla on pelin päättyessä eniten pisteitä.


title: Kuningas Korppi

text: Kuningas Korppi () on Stephen R. Lawheadin "Robin Hood" -trilogian ensimmäinen osa.


title: Indian (lentoyhtiö)

text: Indian (), aiemmin Indian Airlines () oli intialainen lentoyhtiö, jonka kotipaikka oli Mumbai. Yhtiö oli toinen kahdesta valtio-omisteisesta intialaisesta lentoyhtiöstä, toinen on Air India.


title: Indian (lentoyhtiö)

text: Lentoyhtiö nimettiin nykyisen nimiseksi joulukuussa 2005. Intian hallitus ilmoitti vuonna 2007 että lentoyhtiöt Indian ja Air India yhdistetään. Osana yhdistymistä perustettiin National Aviation Company of India Limited (NACIL) -yhtiö, johon Air India (ja sen tytäryhtiö Air India Express) ja Indian (ja sen tytäryhtiö Alliance Air) yhdistetään. Yhdistymisen jälkeen lentoyhtiö sai nimen Air India.


title: Welcome to the Family (kappale)

text: "Welcome to the Family" on yhdysvaltalaisen Avenged Sevenfold -yhtyeen toinen single albumilta "Nightmare". Single on julkaistu 19. lokakuuta 2010. Se on yhtyeen toinen single, joka on julkaistu ilman alkuperäistä rumpalia, "The Reviä", joka kuoli 28. joulukuuta 2009. The Rev kuitenkin kirjoitti kyseisen laulun ja teki siihen myös rumpuraidat. "Welcome to the Family" on myös "" -pelin soundtrackilla.


title: Hopea-akaasia

text: Hopea-akaasia eli mimosa ("Acacia dealbata") on akaasioiden sukuun kuuluva pensas tai pieni puu, joka esiintyy luonnonvaraisena Australian kuivassa sisämaassa. Sitä kasvatetaan koristekasvina, ja sen kukkia myydään leikkokukkina.


title: Hopea-akaasia

text: Kasvilla on pariliuskaiset hopeanhohtoiset lehdet. Sen kukkatertut ovat pitkät ja kullankeltaiset, ja koostuvat pallomaisista, pörröisistä kukista.


title: Hopea-akaasia

text: Hopea-akaasia on aggressiivinen tulokaslaji, joka on muodostunut ympäristöongelmaksi joillakin alueilla.


title: Ujjain

text: Ujjain () on kaupunki Malwan alueella Madhya Pradeshin osavaltiossa Intiassa. Kaupungissa asui 430 427 ihmistä vuonna 2001 väestönlaskennan mukaan. Ujjain on yksi seitsemästä hindujen pyhästä kaupungista. Kaupungissa järjestetään pyhiinvaellusjuhla Kumbh Mela kahdentoista vuoden välein.


title: Uinti kesäolympialaisissa 1952 – miesten 1 500 metrin vapaauinti

text: Miesten 1 500 metrin vapaauintiin Helsingin olympiakisoissa osallistui 37 uimaria 22 eri maasta. Kilpailu suoritettiin lyhemmistä matkoista poiketen kahdessa vaiheessa. Välieriä ei ollut, vaan alkukilpailun kahdeksan nopeinta selvisi suoraan loppukilpailuun. Kilpailu käytiin 31. heinäkuuta -2. elokuuta Helsingin uimastadionilla.


title: Muangthong United FC

text: Muangthong United FC on vuonna 1989 perustettu thaimaalainen jalkapallojoukkue, joka on kotoisin Muang Thong Thanista Nonthaburin provinssista. Se pelaa Thaimaan pääsarjassa.


title: Muangthong United FC

text: Muangthong United nousi Thaimaan pääsarjaan kaudeksi 2009 voitettuaan 2. divisioonan 2007 ja 1. divisioonan 2008. Seura voitti maan mestaruuden heti ensimmäisellä kaudellaan ja uusi voittonsa 2010. Kaudella 2010 Muangthong United pääsi myös AFC Cupissa välieriin.


title: Ogdens’ Nut Gone Flake

text: Ogdens’ Nut Gone Flake on brittiläisen Small Faces -yhtyeen vuonna 1968 julkaistu studioalbumi, jota pidetään samalla yhtenä ensimmäisistä konseptialbumeista. Tyyliltään psykedeelinen levy nousi Britannian albumilistan kärkeen kuudeksi viikoksi ollen samalla ainoa maassa ykköstilalle yltänyt Small Faces -albumi. Levyllä on Britanniassa listakakkoseksi päässyt hittisingle ”Lazy Sunday”.


title: Ogdens’ Nut Gone Flake

text: Albumin erikoisuutena oli sen kansi, joka oli vanhan, peltisen tupakkarasian muotoinen. Kun sen avasi, paljastui sisältä sätkäpapereita ja psykedeelinen kollaasi. Kansi on parodia Ogdens’ Nut-brown Flake -tupakasta, jota valmistettiin Liverpoolissa vuodesta 1899.


title: Ogdens’ Nut Gone Flake

text: Albumin työstöön kului aikaa kaiken kaikkiaan vuoden verran. Koska yhtyeen manageri Andrew Loog Oldham omisti Small Facesin levy-yhtiön, Immediate Recordsin, oli hänelle kannattavampaa viedä yhtye studioon kiertueen sijasta. Suurin osa albumin kappaleista kirjoitettiin tammikuussa 1968, jolloin Small Faces toimi The Who -yhtyeen lämmittelijänä tämän Australian-kiertueella, joka puolestaan kirjoitti tuohon aikaan suuren osan "Tommy"-rockoopperastaan. Yhtyeet soittelivat kiertueen aikana usein keskenään ja samalla antoivat toisilleen vaikutteita.


title: Ogdens’ Nut Gone Flake

text: Australian-matkalta Small Faces sai paljon kasaan musiikkia ja sävellyksiä, mutta sanoituksia jäi uupumaan. Niinpä manageri Andrew Loog Oldham lähetti yhtyeen jäsenet inspiraation toivossa veneretkelle Thames-joelle. Tämän matkan aikana yhtye keksi tarinan, jossa puolet kuusta häipyisi näkyvistä.


title: Ogdens’ Nut Gone Flake

text: Itse albumin äänittäminen vei aikaa kolme kuukautta. Yhtye pyrki näyttämään kykenevänsä kolmiminuuttisten hittisinglejen lisäksi luomaan myös hyvän albumikokonaisuuden. Äänittäjä Glyn Johnsin äänimaailmallisina esikuvana toimivat The Beatles -yhtyeen viimeisimmät studiokikkailuja sisältävät albumit, ja Johnsin asemaa onkin korostettu levyn lopputuloksen kannalta.


title: Ogdens’ Nut Gone Flake

text: Albumin kansikuva syntyi, kun Ogdens-tupakkavalmistaja lähetti tuoteluettelon kaikista savukerasioistaan aina 1800-luvulle asti. Näistä valittiin nopeasti yksi, jolloin teksti "Ogden’s Nut Brown Flake" muutettiin muotoon "Ogdens Nut Gone Flake" ja alkuperäinen suorakulmainen muoto muutettiin ympyräksi, jolloin syntyi historian ensimmäinen ympyränmuotoinen levynkansi. Albumista löytyvät valokuvat otettiin puolestaan levy-yhtiön toimistossa sekä kosketinsoittaja Ian McLaganin asunnossa. Pyöreä kansi aiheutti kuitenkin ongelmia levynjakajille, joten albumista otettiin myöhemmin myös tavanomaisella, suorakulmaisella kannella varustettu painos.


title: Ogdens’ Nut Gone Flake

text:
Monilla yhdysvaltalaisilla ja etenkin sanfranciscolaisilla yhtyeillä oli 1960-luvun loppupuolella tapana sisällyttää musiikkiinsa poliittista kommentointia, mutta brittiyhtyeet, Small Faces mukaan luettuna, asennoituivat aikakauden hippivillitykseen yleisesti ”rennommalla” tavalla. Tämä heijastuu myös "Ogdens’ Nut Gone Flakella", jossa yhtye kritisoi Vietnamin sodan sijaan muun muassa metelöiviä naapureita.
Levyn A-puoli koostuu täyteläisestä psykeedelisestä rockista, LSD-vaikutteisesta ja vääristyneestä varieteemusiikista sekä varhaisesta heavy rockista. Mukana on myös yhtyeelle ennestään tyypillistä rhythm and bluesia. Albumin aloittaa psykedeelinen instrumentaali, nimiraita ”Ogdens’ Nut Gone Flake”, jonka pohja on periaatteessa Small Facesin historian toisen singlen, ”I’ve Got Minen”, toisintaa. ”Afterglow (Of Your Love)”, jonka solisti-kitaristi Steve Marriott kirjoitti tyttöystävälleen, on puolestaan soul-vaikutteinen. Cockney-aksentilla laulettu ”Rene” on yhtyeen oodi Rene Tungatelle, huonomaineiselle naiselle East Endistä. Solisti Marriott oli nuorena saanut äidiltään kurinpalautuksen, kun oli myöntänyt käyneensä muiden poikien kanssa naisen luona muutamia kertoja. Basisti Ronnie Lane kirjoitti raskassävyisen ”Song of a Bakerin” vietettyään aikaa The Whon Pete Townshendin kanssa ja luettuaan intialaisesta mystikosta Meher Babasta. ”Lazy Sunday” on levyn toinen raita, joka on laulettu cockney-aksentilla, ja se sai innoituksensa Steve Marriottin riidoista naapuriensa kanssa; naapureilla oli toistuvasti tapana hakata Marriottin asunnon seinää kovaääniseen musiikinkuunteluun kyllästyneenä.


title: Ogdens’ Nut Gone Flake

text: B-puoli sisältää surrealistisen tarinan seikkailunhaluisesta pojasta, Happiness Stanista, joka on tutkimusmatkalla Kuun varjoisalle puolelle. Matkan aikana hän tapaa puhuvia kärpäsia sekä Mad John -nimisen erakon päätyen tanssikutsuille. Tarinan kertojana toimii komedianäyttelijä Stanley Unwin, joka yhdistelee brittipekoraalisuutta beat-slangiin. Alun perin kertojaksi kaavailtiin irlantilaista Spike Milligania, mutta tämä kieltäytyi. Musiikillisesti B-puoli on A-puolta hiotumpi, ja se sisältää muun muassa keinotekoisen kansanomaisen ”Mad Johnin” sekä rokkaavamman ”Rollin’ Overin”.


title: Ogdens’ Nut Gone Flake

text: "Ogdens’ Nut Gone Flake" ilmestyi markkinoille 24. huhtikuuta 1968. Levy nousi Britannian listaykköseksi kuuden viikon ajaksi ollen samalla viimeinen brittilistalle yltänyt Small Faces -albumi, ellei myöhempiä kokoelma-albumeja oteta huomioon. Myös muutamissa Manner-Euroopan maissa levy saavutti menestystä – Länsi-Saksassa ja Suomessa levy nousi top 10:een ja Norjassa top 20:een. Yhdysvalloissa sijoitus oli 159, mikä riitti tekemään siitä yhtyeen menestyneimmän albumin Atlantin länsipuolella. Myös kriitikoilta "Ogdens’ Nut Gone Flake" sai hyvän vastaanoton.


title: Ogdens’ Nut Gone Flake

text: Albumin suureksi hitiksi nousi kappale ”Lazy Sunday”, joka tosin oli julkaistu singlenä jo hieman ennen itse albumia, huhtikuussa. Vaikka Small Faces pitikin tätä cockney-aksentilla laulettua kappaletta loistavana albumiraitana, oli yhtye kappaleen julkaisusta singlenä kauhuissaan, ja se pelkäsi saavansa maineen vitsiyhtyeenä. Vielä suurempi järkytys yhtyeelle oli, kun ”Lazy Sunday” ylsi Britanniassa sijalle 2. Toinen single, ”Afterglow (Of Your Love)”, ilmestyi maaliskuussa 1969 päästen Britanniassa sijalle 36. ”Mad John” ilmestyi singlenä vain Yhdysvalloissa, eikä se saavuttanut menestystä.


title: Ogdens’ Nut Gone Flake

text: Albumi ei välttynyt kohulta. Levy-yhtiö Immediate Records julkaisi albumia promotoidakseen mainoksen, joka parodioi Isä meidän -rukousta:


title: Ogdens’ Nut Gone Flake

text: Teksti raivostutti lehdistön ja myös monet lukijat kirjoittivat valituksia toimitukseen. Albumi koettiin iskuksi uskontoa vastaan. Steve Marriott on kertonut, ettei yhtyeellä ollut mitään tietoa koko mainoksesta ennen kuin he näkivät sen musiikkilehdessä. Marriottin mielestä kyseessä kuitenkin oli vain erilainen tapa mainostaa albumia. Hän totesi myös yhtyeen huolehtivan enemmän musiikistaan ja levyjen tuottamisesta kuin mainoksista.


title: Ogdens’ Nut Gone Flake

text: Albumia on pidetty Small Facesin mestariteoksena, vaikkakin jotkut yhtyeen fanit antavat kyseisen kunnian ryhmän debyyttialbumille tai ensimmäiselle Immediaten julkaisemalle albumille "Small Faces". "Ogdens’ Nut Gone Flakea" on tituuleerattu myös yhdeksi ensimmäisistä todellisista konseptialbumeista sekä brittipsykedelian perusteokseksi.


title: Ogdens’ Nut Gone Flake

text: Levyn esittäminen livenä oli lähes mahdotonta. Small Faces esittikin albumin kokonaisuudessaan vain kerran, BBC:n televisio-ohjelmassa "Colour Me Pop" perjantaina 21. kesäkuuta 1968. Itse ohjelmassa esitettiin kappaleet ”Song of a Baker”, ”Happiness Stan”, ”Rollin’ Over”, ”The Hungry Intruder”, ”The Journey”, ”Mad John” ja ”Happy Days Toy Town”. Kaikesta huolimatta jotkut kappaleet sopivat myös livetilanteisiin, ja esimerkiksi ”Rollin’ Over” muodostui konserttien vakionumeroksi.


title: Ogdens’ Nut Gone Flake

text: "Ogdens’ Nut Gone Flake" jäi Small Facesin viimeiseksi studioalbumiksi, sillä yhtye hajosi vuonna 1969 Steve Marriottin perustettua Peter Framptonin kanssa Humble Pie -yhtyeen. Jäljelle jäänyt kolmikko puolestaan lyöttäytyi yhteen Rod Stewartin ja Ron Woodin kanssa perustaen Small Facesin raunioille The Facesin. Small Faces palasi kuitenkin vielä kertaalleen alkuperäiskokoonpanossaan, ja julkaisi albumit "Playmates" (1977) ja "78 in the Shade" (1978), jotka jäivät kuitenkin vaille menestystä.


title: Ogdens’ Nut Gone Flake

text: Vuonna 2000 Q-lehti valitsi "Ogdens’ Nut Gone Flaken" kaikkien aikojen 59. parhaaksi brittiläiseksi albumiksi. Levy kuuluu myös Robert Dimeryn kirjaan "1001 albumia, jotka jokaisen on kuultava edes kerran eläessään". Allmusic-sivuston kriitikko Bruce Eder antoi arvostelussaan albumille viisi tähteä viidestä mahdollisesta.


title: Ogdens’ Nut Gone Flake

text: Brittiläinen Playbox-teatteri esitti albumin tarinan marraskuussa 2008. Sen ohjasi Stewart McGill ja taustamusiikista vastasi Small Faces -tribuuttiyhtye. Kertojana puolestaan toimi alkuperäisen kertojan Stanley Unwinin poika John.


title: Ogdens’ Nut Gone Flake

text:
A-puoli
B-puoli


title: Ogdens’ Nut Gone Flake

text: Vuonna 2005 julkaistiin albumista 3 CD-levyä sisältävä "3CD Remaster Deluxe Edit", jossa CD 1 sisältää alkuperäisen albumin monomiksauksen ja CD 2 stereomiksauksen. CD 3 sisältää kappaleiden seassa BBC Radio 1:n "Classic Albums" -ohjelman dokumenttia levystä:


title: Ogdens’ Nut Gone Flake

text: Small Faces


title: Ogdens’ Nut Gone Flake

text: Muut


title: Ogdens’ Nut Gone Flake

text: Albumista on julkaistu lukuisia erilaisia versioita ja niiden hinnat vaihtelevat painoskohtaisesti hyvinkin suuresti. Alkuperäisen painoksen voi saada 20 Yhdysvaltain dollarin hintaan, mutta niistä on maksettu jopa 100–200:n dollarin suuruisia summia. Harvinaisimmat painokset ovat monomiksauksen omaavat alkuperäiset julkaisut. Alkuperäiset monopainokset tunnistaa harmaasta etiketistä. Suurin osa uusintapainoksista on hinnaltaan alempiarvoisia kuin alkuperäisjulkaisut.


title: Ogdens’ Nut Gone Flake

text: Valikoiva julkaisulista:


title: Lidové noviny

text: Lidové noviny on Tšekin tasavallassa ilmestyvä maan vanhin sanomalehti. Päivittäin ilmestyvä lehti on perustettu 1893. Kommunistit lakkauttivat sen 1952, mutta kommunisminajan toisinajattelija Jiří Dienstbier perusti sen ystävineen uudelleen 1987, ja vuodesta 1989 se on jälleen ilmestynyt virallisesti.


title: Lidové noviny

text: Lehteä julkaisevan yhtiön Mafra a.s. omistaa nykyisin saksalainen yritys Rheinisch-Bergische Druckerei- und Verlagsgesellschaft.


title: Sarkosiini

text: Sarkosiini eli N-metyyliglysiini (CHNO) on aminohappo. Yhdiste on osa glysiinin ja koliinin aineenvaihduntaa. Aineesta käytetään myös nimiä "N-metyyliaminoetaanihappo", "N-metyyliaminoetikkahappo" ja "metyyliglykokolli".


title: Sarkosiini

text: Maksan entsyymit muuttavat koliinin betaiiniksi ja edelleen dimetyyliglysiiniksi. Dimetyyliglysiinistä muodostuu sarkosiinia dimetyyliglysiinidehydrogenaasientsyymin katalysoimana. Sarkosiinidehydrogenaasi muuttaa sarkosiinin glysiiniksi. Sarkosiinia muodostuu elimistössä myös glysiinistä glysiini-N-metyylitransferaasin katalysoimana.


title: Sarkosiini

text: Synteettisesti sarkosiinia voidaan valmistaa joko Mannich-reaktion kaltaisella menetelmällä tai kloorietikkahapon ja metyyliamiinin välisellä reaktiolla.


title: Sarkosiini

text:
Kemianteollisuudessa sarkosiinista valmistetaan rasvahappojen kanssa kondensaatioreaktiolla yhdisteitä, joita käytetään kosteutusaineina. Sarkosiinista valmistetaan myös hammastahnoissa käytettäviä antientsyymejä. Yhdistettä voidaan käyttää myös stabiloimaan diatsoniumsuoloja ja atsoväriaineita.
Sarkosiinia voidaan käyttää merkkiaineena sairauksien tutkimisessa. Kohonnut virtsan sarkosiinikonsentraatio voi olla merkki alkavasta nopeasti leviävästä eturauhassyövästä. Parkinsonin tautia sairastavilla ihmisillä veren seerumin sarkosiinipitoisuus on usein tavallista korkeampi. Sarkosiinipitoisuus on korkea myös harvinaisessa perinnöllisessä sairaudessa sarkosinemiassa, joka johtuu sarkosiinidehydrogenaasientsyymin puutteesta.


title: Sarkosiini

text: Sarkosiini muuntuu muun muassa aivoissa glysiiniksi, joka aktivoi NMDA-reseptoria. Tämän vuoksi sitä voidaan käyttää skitsofrenian hoitoon. Sarkosiinilääkityksen on todettu auttavan sekä psykoottisiin oireisiin ja masennukseen.


title: HMS St. Albans (I15)

text: HMS St. Albans (viirinumero I15) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Thomas", joka luovutettiin Kuninkaalliselle laivastolle sopimuksen mukaisesti.


title: HMS St. Albans (I15)

text: Yhdysvaltain laivasto tilasi aluksen Newport Newsistä Virginiasta Newport News Shipbuilding and Dry Dock Companyltä. Sen köli laskettiin 23. maaliskuuta 1918 ja alus laskettiin vesille 4. heinäkuuta kumminaan luutnantti Clarence Crase Thomasin (26. joulukuuta 1886 - 28. huhtikuuta 1917) leski rouva Evelyn M. Thomas. Alus otettiin palvelukseen 25. huhtikuuta 1919 ensimmäisenä päällikkönään Harry A. McClure.


title: HMS St. Albans (I15)

text: "USS Thomas" teki Yhdysvaltain itärannikolla koulutuspurjehduksia sekä osallistui erilaisiin harjoituksiin, kunnes se poistettiin palveluksesta 30. kesäkuuta 1922 Philadelphiassa. Alus sai runkonumeron DD-182 17. heinäkuuta 1920, jolloin laivasto otti käyttöön alfa-numeerisen runkonumerojärjestelmän. Alus makasi ankkurissa Philadelphian laivastontelakalla, kunnes se palautettiin palvelukseen 17. kesäkuuta 1940.


title: HMS St. Albans (I15)

text: Alus liitettiin Atlantin laivaston 79. hävittäjäviirikköön, jonka mukana se osallistui koulutukseen ja harjoituksiin itärannikolla ennen siirtymistään Halifaxiin, jonne se saapui 18. syyskuuta. Alus luovutettiin Britannian kuninkaalliselle laivastolle 23. syyskuuta ja se poistettiin alusluettelosta 8. tammikuuta 1941.


title: HMS St. Albans (I15)

text: "HMS St. Albans" otettiin palvelukseen 23. syyskuuta 1940 Halifaxissa Nova Scotiassa. Alus lähti Britteinsaarille 29. syyskuuta ja vierailtuaan St. John'ssa Newfoundlandissa se saapui Belfastiin Pohjois-Irlantiin 9. lokakuuta. Se jatkoi edelleen Plymouthiin, josta se siirrettiin 11. lokakuuta Devonportin telakalle huollettavaksi ja muutostöitä varten. Se palasi palvelukseen marraskuun alussa 1. miinalaivueeseen Kyle of Lochalshiin, jonne se oli sijoitettu kolmen sisaraluksensa "HMS St. Marys'n", "HMS Bathin" ja "HMS Charlestownin" kanssa.


title: HMS St. Albans (I15)

text: Alus irrotettiin 18. marraskuuta laivueestaan ja se määrättiin sisaralustensa "HMS Bathin" ja "HMS St. Marysin" kanssa suojaamaan saattuetta WS4B, josta ne erkanivat seuraavana päivänä palaten laivueisiinsa. Alus suojasi 26. marraskuuta "HMS Bathin", "HMS Charlestownin" ja "HMS St. Marysin" kanssa laivueen pohjoisensulun miinanlaskua operaatiossa SN11.


title: HMS St. Albans (I15)

text: Alus suojasi 8. joulukuuta viirikkönsä mukana 1. miinalaivuetta, joka vahvisti pohjoista miinasulkua operaatiossa SN10A. Alus suojasi 18. joulukuuta "HMS Bathin" kanssa saattuetta WS5A luoteisen reitin läpi. Alukset erkanivat saattueesta 20. joulukuuta, kun "HMS Harvester", "HMS Highlander" ja "HMS Vesper" vastaanottivat saattueen suojaamistehtävän.


title: HMS St. Albans (I15)

text: Tammikuun 1941 alus suojasi viirikkönsä mukana miinalaivuetta, joka täydensi ja laajensi miinoituksia. Alus siirrettiin 11. helmikuuta Chathamin laivastontelakalle huollettavaksi, ja se vastaanotti maaliskuussa edelleen telakalla ollessaan tiedon siirrosta Norjan laivastolle.


title: HMS St. Albans (I15)

text: Aluksen uusi norjalainen miehistö vastaanotti aluksen huhtikuussa. Aluksen huolto valmistui 14. huhtikuuta ja se siirrettiin 22. huhtikuuta Norjan laivastolle laina-aluksena. Se lähti Scapa Flow'hun koulutettavaksi Kotilaivastoon. Alus määrättiin toukokuussa 7. saattajaryhmään suojaamaan Atlantin saattueita. Se kolaroi 3. toukokuuta Scapa Flow'n eduustalla "HMT Albernin" kanssa upottaen troolarin. Aluksen koulutus keskeytettiin ja se siirrettiin korjattavaksi.


title: HMS St. Albans (I15)

text: Alus määrättiin joulukuussa 1943 siirrettäväksi reserviin ja se lähti Britteinsaarille. Tammikuusta 1944 alkaen alus makasi palveluksesta poistettuna ankkurissa, kunnes se määrättiin luovutettavaksi huollettuna Neuvostoliitolle. Alus siirrettiin 2. kesäkuuta Hebburnissa Palmersin telakalle.


title: HMS St. Albans (I15)

text: Alus luovutettiin 16. heinäkuuta 1944 virallisesti Neuvostoliiton pohjoiselle laivastolle nimettynä "Dostoinyksi". Elokuussa alus lähti kohti Murmanskia. Se palveli Pohjoisessa laivastossa ain vuoteen 1948 saakka, jolloin se palautettiin Britannialle 28. helmikuuta. Sen nimi palautettiin "HMS St. Albansiksi", jonka jälkeen sen varastot tyhjennettiin ja alus laitettiin poistolistalle. Alus myytiin 4. huhtikuuta BISCOlle romutettavaksi. Alus saapui hinattuna Metal Industriesin romuttamolle Charlestowniin lähelle Rosythiä 18. toukokuuta 1949.


title: Riitta Keiski

text: Riitta Liisa Keiski (s. Kalliokoski, s. 21. maaliskuuta 1956 Halsua) on suomalainen professori. Hän on Oulun yliopiston lämpö- ja diffuusiotekniikan professori sekä teknillisen tiedekunnan dekaani.


title: Riitta Keiski

text: Keiski valmistui Oulun yliopistosta diplomi-insinööriksi vuonna 1981, tekniikan lisensiaatiksi vuonna 1984 ja tekniikan tohtoriksi vuonna 1991, tutkimusaiheenaan heterogeeninen katalyysi. Sittemmin Keiskin keskeisiä tutkimusaiheita ovat olleet kestävään kehitykseen sekä vihreään kemiaan ja tekniikkaan liittyvät ongelmat. Hän on toiminut myös Oulun yliopiston vararehtorina 2006–2009.


title: Riitta Keiski

text: Professoriliitto valitsi vuoden 2011 alussa Keiskin Vuoden professoriksi 2010. Vuonna 2013 hänelle myönnettiin Tapani Järvisen ympäristöteknologiarahaston apuraha.


title: Ilpo Salo

text: Ilpo Juhani Salo (s. 1959) on suomalainen laulaja-lauluntekijä Helsingistä. Salo on työstänyt noin 1200 laulua elämänsä aikana, joista levyille on päätynyt satakunta. Salo on uudestisyntynyt kristitty ja se ilmenee vahvasti hänen lauluistaan. Salo tekee lastenmusiikkia ja ns. aikuistenmusiikkia.


title: Ilpo Salo

text: Ilpo & Kumppanit on lastenmusiikkia esittävä vuonna 1997 perustettu yhtye, jonka kokoonpano on vaihdellut vuosien varrella. Yhtyeen perustaja Ilpo Salo on kuitenkin ollut mukana alusta saakka. Salo myös säveltää ja sanoittaa yhtyeen laulut.


title: Ilpo Salo

text: Kuningaskalastaja on iloista ja lämminhenkistä gospel-musiikkia soittava yhtye. Pääkaupunkiseudulta kotoisin oleva yhtye on soittanut yhdessä vaihtelevasti vuodesta 2004.


title: Ilpo Salo

text: Kokoonpano:


title: Ellie Goulding

text: Elena Jane ”Ellie” Goulding (s. 30. joulukuuta 1986 Hereford, Englanti) on brittiläinen laulaja-lauluntekijä ja kitaristi. Vuoden 2010 Brit Awardsissa hän voitti kriitikoiden valinta -palkinnon.


title: Ellie Goulding

text: Goulding valittiin vuoden lupaavimmaksi artistiksi BBC:n järjestämässä äänestyksessä tammikuussa 2010. Goulding julkaisi "Lights"-debyyttialbuminsa maaliskuussa 2010. Albumi debytoi ykkössijalla Britannian albumilistalla. Goulding julkaisi toisen albuminsa "Halcyonin" lokakuussa 2012.


title: Ellie Goulding

text: Vuoden 2011 Brit Awardsissa Goulding oli ehdolla Britannian parhaaksi naisartistiksi.


title: Ellie Goulding

text: Goulding on esiintynyt Suomessa neljästi: radiokanava YleX:n järjestämällä keikalla Tavastialla 2013, kesäkuussa 2014 Ilosaarirockissa, kolmannen kerran Ruisrockissa vuonna 2015 ja neljännen kerran Provinssissa vuonna 2017.


title: Ellie Goulding

text: Goulding syntyi ja eli lapsuutensa Lyonshallissa, pienessä englantilaiskylässä. Hänellä on kaksi siskoa sekä veli ja hän on perheen toinen lapsi. Hänen äitinsä Tracey o. s. Clark työskenteli supermarketissa ja isä Arthur Goulding hautausurakoitsijana. Vanhemmat erosivat Gouldingin ollessa viisivuotias. Vanhempien eron jälkeen Gouldingin äiti meni uudelleen naimisiin lossinkuljettajan kanssa. Ellie opetteli soittamaan klarinettia yhdeksänvuotiaana, ja 14-vuotiaana hän oppi soittamaan kitaraa. Hän alkoi kirjoittaa lauluja ahkerasti ollessaan 15-vuotias, ja samalla hän opiskeli teatteria ja draamaa. 19-vuotiaana Goulding voitti oppilaiden laulukilpailun, josta manageri johdatti hänet Lontooseen ja lopulta levytyssopimukseen.


title: Ellie Goulding

text: Goulding tutustui elektroniseen musiikkiin, ja oltuaan kaksi vuotta yliopistossa, häntä neuvottiin pitämään taukoa musiikkiurasta. Hän piti tauon ja muutti Lontoon länsiosiin. Siellä hän kehitti uraansa ja tutustui tuottajiin Starsmith ja Frankmusik. He antoivat hänen lauluilleen elektro-pop-sävyjä, ja Goulding esitti heille kappaleen ”Wish I Stayed”.


title: Marraskuun kansannousu

text: Marraskuun kansannousu oli vuosina 1830 ja 1831 käyty kansannousu entisen Puola-Liettuan alueella Venäjän keisarikuntaa vastaan. Nimensä mukaisesti kansannousu alkoi 29. marraskuuta 1830. Alkumenestyksestä huolimatta kansannousu kukistettiin lopulta Venäjän armeijan avulla.


title: Marraskuun kansannousu

text: Puolan jakojen jälkeen entiset Puola-Liettuan valtion alueet oli jaettu Venäjän, Itävallan ja Preussin kesken. Venäjällä Puolan alueille oli perustettu autonominen Puolan kuningaskunta, jota ei kuitenkaan koettu riittäväksi ratkaisuksi puolalaisen väestön taholta. Puolassa perustettiin useita salaseuroja ja Burschenschaften ja Carbonarien kaltaisia yhdistyksiä. Sejmissä oppositio keskittyi Adam Czartoryskin ja Vilnan yliopistossa Adam Mickiewiczin sekä Joachim Lelewelin ympärille. Venäjän keisari Aleksanteri I oli epäluuloinen puolalaisia kohtaan ja Puolan asemaa yritettiinkin heikentää vuodesta 1825 alkaen perustuslaillisen hallinnon murentamisella. Kansainvälinenkin tilanne kiristyi vuonna 1830 kun Ranskassa alkoi heinäkuun vallankumous ja Belgia irrottautui Hollannista. Keisari Nikolai I valmisteli Hollannin auttamista sotavoimin, mikä herätti pelkoja Puolassa puolalaisen sotaväen käytöstä Belgiaa vastaan. Lisäksi uskottiin, että Nikolai saattaisi käyttää sotatilaa syynä Puolan autonomian lakkauttamiseksi kokonaan.